TADAH AIR HUJAN – INI SAJAKAH IDEA CEMERLANG MENTERI PAS UNTUK RAKYAT KELANTAN?

Kesian dengan rakyat Kelantan yang nampaknya akan terus menghadapi masalah air bersih, walaupun Pas kini merupakan sebahagian daripada kerajaan di persekutuan.
Ingatkan bila Pas sudah berada dalam kerajaan, setidak-tidaknya masalah air yang dihadapi tidak lagi berlarutan sehingga 20 atau 30 tahun akan datang.
Malangnya, di sebalik Pas sudah berada di dalam kerajaan, penyelesaian masalah air yang diberikan ialah rakyat negeri itu perlu menadah air hujan untuk kegunaan harian mereka.
Menteri Alam Sekitar dan Air, Tuan Ibrahim Tuan Man berkata, Kelantan antara negeri yang boleh memanfaatkan air hujan untuk kegunaan harian terutama ketika berdepan masalah bekalan air.
Kata beliau, tidak seperti negeri lain, Kelantan tidak terlampau terdedah dengan sektor industri justeru kualiti air hujannya adalah lebih baik.
“Kelantan antaranya boleh manfaat air hujan sebab di negeri ini tidak banyak industri dan kurang pencemaran udara,” katanya seperti dipetik Harakahdaily.
Timbalan presiden PAS itu berkata demikian semasa ditemui media selepas merasmikan projek rawatan air komuniti Parlimen Kubang Kerian di Masjid Mukim Seterpa Banggu, semalam.
Air bersih merupakan antara isu kemudahan asas yang membelenggu kerajaan Kelantan sejak sekian lama.
Selain tiada bekalan air yang memadai, air kotor – diperolok sebagai teh tarik dalam paip oleh pengkritik – juga menjadi isu yang banyak dibangkitkan oleh orang ramai.
Ia menjadi lebih ‘panas’ apabila ada pemimpin PAS mengkritik kerajaan Selangor semasa berlaku gangguan bekalan air, baru-baru ini.
Tuan Ibrahim seterusnya berkata, air hujan boleh dimanfaatkan kerana ia “bagus” kecuali di kawasan perindustrian.
“Sebenarnya kalau boleh kita hendak manfaatkan air hujan sebab airnya bagus, cuma di kawasan industri, air lebih terdedah udara tercemar,” katanya.
Soalnya, kalau nak tadah air hujan untuk kegunaan harian, berapa banyak tong air diperlukan bagi setiap rumah?
Dalam keadaan ramai rakyat Kelantan yang hidupnya susah, siapa mahu membekalkan tong-tong tersebut kepada mereka?
Bukankah suatu bebanan lagi bagi rakyat Kelantan jika terpaksa membeli berpuluh-puluh tong untuk setiap rumah?
Adakah Pas mahu menyumbangkan tong percuma?
Selain itu, bagaimana pula ketika musim kemarau?
Di mana air hujan mahu diperolehi ketika itu?
Menadah air hujan – ini sajakah idea cemerlang yang mampu disumbangkan oleh Menteri Alam Sekitar dan Air daripada Kelantan untuk rakyat Kelantan?
(Shahbudindotcom 19/09/2020)

0

0

votes
Article Rating
Kongsikan artikel ini


MUHYIDDIN ULANGI KEGAGALAN NAJIB?

Melihat kempen Muhyiddin Yassin untuk menumbangkan Warisan di Sabah ini barangkali mengingatkan kita kepada cara kempen Najib Razak pada PRU13 dan PRU14 lalu.
Penonjolan poster yang banyak, sandaran kepada imejnya selaku Perdana Menteri, bahkan keghairahan Muhyiddin sendiri menonjolkan dirinya seolah-olah popular dan disukai rakyat adalah sama seperti yang dilakukan Najib pada dua PRU sebelum ini.
Kedua-dua mereka nampaknya sama gaya dan citarasa dalam menonjolkan diri masing-masing bagi tujuan mencipta kemenangan.
Pada PRU13 di tahun 2013, Najib adalah pertama kali mengemudi BN menghadapi PRU sebagai Perdana Menteri, manakala di PRN Sabah ini juga merupakan cabaran pertama Muhyiddin selaku Perdana Menteri.
Ketika itu, poster gambar Najib jelas lebih banyak berbanding poster calon-calon yang bertanding, khususnya di Selangor, negeri yang ditarget untuk dirampas oleh BN.
Di merata jalan, terlihat poster, kain rentang, billboard di lebuhraya, malah di kaca tv, penonjolan terhadap wajah Najib memang agak luar biasa.
Namun, dalam PRU13 itu, walaupun BN kekal berkuasa, tetapi jumlah kerusi kemenangannya berkurangan daripada 140 yang dicapai pada 2008 kepada 133 kerusi saja.
Maka, ia membuktikan penonjolan Najib secara keterlaluan adalah sesuatu yang gagal.
Dalam fasa menghadapi PRU14, sementara Najib mula dibebani dengan skandal 1MDB, penonjolan terhadapnya tetap berterusan lagi.
Najib terus dinanang dan diagung-agungkan dengan lebih meninggi, bahkan poster dan plakad “I ❤ PM” mula menjadi kewajipan dalam setiap majlis dan program yang dihadiri oleh Najib.
Media arus perdana dan pemain media sosial berbayar pula terus menjulang dan menaikkan nama Najib sebagai simbol untuk memenangi PRU14, sambil dalam masa yang sama semua kelemahannya cuba ditutup rapat dengan sebaik mungkin.
Ringkas cerita, dengan semua yang dilakukan itu, BN akhirnya tumbang buat pertama kalinya pada PRU14 tersebut.
Sekali lagi bermakna usaha menonjolkan Najib secara berlebihan telah mendatangkan kegagalan.
Dalam PRN Sabah yang sedang berlangsung sekarang, apa yang dilakukan oleh Muhyiddin atau apa yang ditonjolkan mengenai Perdana Menteri dalam gerakan kempennya untuk memenangkan GRS adalah sama dan ulangan kepada apa yang pernah dilakukan Najib pada PRU13 dan PRU14 lalu.
Gambar dan poster Muhyiddin bertaburan di Sabah, di sebalik beliau bukanlah calon dan sentimen anti Semenanjung juga agak meluap-luap di negeri tersebut.
Gaya kempen Muhyiddin pula tidak langsung menggambarkan beliau seorang “Abah” yang adil kepada anak-anak di mana amarannya bahawa Sabah akan menikmati lebih peruntukan kewangan jika kepimpinan negeri selagi dengan pusat adalah sesuatu yang tidak wajar sebenarnya.
Ia adalah suatu “amaran jahat” yang memperlihatkan Muhyiddin sebagai Perdana Menteri mula mahu menunjukkan keangkuhan terhadap kuasa yang ada dalam tangannya.
Bukankah dulu Najib juga pernah mengucapkan nada yang hampir sama untuk menawan Selangor dan Pulau Pinang?
Yang nyata, lagak angkuh Muhyiddin itu hanya melebarkan lagi sentimen anti Semenanjung di Sabah kerana memberi amaran tentang kebebasan dalam membuat pilihan tentu saja sesuatu yang menyakitkan hati bagi rakyat yang merdeka.
Untuk minggu terakhir kempen sebelum pengundian pada 26 September depan, adalah dipercayai Muhyiddin akan datang lagi ke Sabah.
Untuk fasa berikutnya, sementara posternya kekal bertaburan lebih banyak di mana-mana di Sabah, gaya kempennya yang sama dijangka akan berterusan lagi.
Pengumuman peruntukan pembangunan, amaran tentang perlunya kepimpinan negeri selari dengan Pusat dan segala macam lagi akan terus bergema lagi.
Begitu pun, sehingga ini nampaknya gerak kempen Muhyiddin itu dilihat tidak begitu berjaya, bahkan Warisan terus ke depan untuk memacu kemenangan pada 26 September depan.
Apakah dalam hal ini Muhyiddin tidak lebih hanya meniru dan mengulangi kegagalan Najib semata-mata?
(Shahbudindotcom 20/09/2020)

0

0

votes
Article Rating
Kongsikan artikel ini


‘NOTHING TO HIDE’ – BERANIKAH MUHYIDDIN?

Tamrin Tun Ghafar
Sabtu – 20/09/2020
( 1 – 20 )
1. Bagaimana PENGKHIANATAN Si Kitol sehingga bukan sahaja merupakan punca kehancuran Kesultanan Melayu Melaka bahkan tanpa disedari tindakannya juga telah memecah belahkan masyarakat Melayu ketika itu.
2. Bencinya rakyat terhadap PENGKHIANATAN tersebut, setelah dihukum, mayat dan rumahnya dihumbankan ke dalam laut.
3. Walaupun cerita itu dongeng atau direka, namun ia menjadi ingatan kepada kita semua agar berhati – hati terhadap PENGKHIANAT yang pintar berlakon dan hanya pentingkan diri semata-mata.
4. Kira – kira 2000 tahun dahulu, Raja Rom, Julius Ceaser telah dibunuh oleh ORANG KEPERCAYAANNYA, Brutus atas alasan kononya hendak menyelamatkan Rom dari kehancuran, namun selepas peristiwa tersebut keadaan ekonomi di Rom menjadi lebih gawat lagi.
5. Brutus yang berjaya melakukan PENGKHIANATAN tersebut dibantu oleh sebahagian Ahli Parlimen Rom.
6. Apa yang pernah berlaku terhadap Julius Ceaser dan cerita dongeng Si Kitol sudah pun berlaku beberapa bulan lepas di negara kita ini.
7. Muhyiddin , Azmin dan Hamzah adalah PERANCANG UTAMA yang sanggup menggigit tangan yang memberi mereka makan kepada mereka.
8. Sebenarnya peristiwa LANGKAH SHERATON adalah langkah terakhir menjelang RAMPASAN KUASA sehingga penubuhan KERAJAAN PINTU BELAKANG atau istilah Lebai Malang ialah KERAJAAN TEBUK ATAP.
9. Tidak masuk akal Tun boleh peluk UMNO dan penyokong kuatnya, PAS sedangkan sebahagian besar pemimpin mereka terdiri dari 4 golongan iaitu – PENIPU,
PENYAMUN, PEROMPAK dan PENCURI.
10. Oleh kerana terlalu bodoh dan tak bermaruah mereka dibawah begitu mudah digula-gulakan dengan hanya mendapat sedikit upah seperti duit poket, kenderaan dan baju T percuma, duit minyak kereta dan motosikal, mereka akan berarak ke hulu ke hilir dengan melaungkan –
‘HIDUP MELAYU !!!’
11. Amat mustahil mereka yang berjawatan seperti Menteri, Timbalan Menteri dan Pengerusi – Pengerusi GLC AMBIL PEDULI saranan Tengku Razaleigh Hamzah, Pengerusi Jawatankuasa Majlis Penasihat UMNO agar mereka meletak jawatan.
12. Yang penting bagi mereka ialah gaji yang lumayan dan kemudahan – kemudahan lain seperti elaun rumah dan keraian, kereta, kemudahan kapalterbang dan bilik VIP , pemandu dan bodyguard yang terpaksa membawa fail mesyuarat; mereka ini langsung TIDAK PUNYAI PERASAAN MALU DAN TIDAK BERMARUAH.
13. MUHYIDDIN :
Salah seorang PENGKHIANAT yang mempunyai sejarah TIKAM BELAKANG sejak era Othman Saat ( Alfatihah ) lagi, diikuti bagaimana di saat akhir beliau mensabotaj Abdullah Ahmad Badawi dengan kenyataannya dari Singapura dan kemudian berkaitan Najib Tun Razak dalam isu 1MDB.
Bagi merebut jawatan Timbalan Presiden UMNO pula beliau tergamak melakukan apa sahaja termasuk megenepikan kawannya, Ali Rustam, kini TYT Melaka dan Isa Samad , mantan Pengerusi FELDA.
Sehingga kini beliau TIDAK BERANI menyaman Azwanddìn Hamzah, mantan Presiden Jaringan Melayu Malaysia atau JMM berhubung isu hubungan seks sulit dan haram beliau dengan Nika Gee Siew Yee, ISTERI Stanley Clement Augustin , seorang Pendakwa Raya atau DPP ketika itu.
Kadang – kadang terfikir tak mungkin anak Pak Lebai yang dilihat sebagai budak baik dan boleh dipercayai dengan membaca doa di kaca TV boleh MELAKUKAN HUBUNGAN SEKS dengan isteri orang?; sejahat – jahat lelaki biasanya tidak menyentuh isteri orang.
14. AZMIN ALI:
Pernah bertugas dengan Dr. Mahathir dan kemudian dengan Anwar Ibrahim sebagai Setiausaha Sulit di pelbagai kementerian.
Hubungan beliau dengan Anwar mula renggang ekoran LANGKAH KAJANG yang berakhir dengan perlantikan beliau sebagai Menteri Besar Selangor menggantikan Khalid Ibrahim.
Walaupun di satu ketika dahulu dianggap sebagai orang yang paling rapat dan dipercayai Tun Dr. Mahathir namun rupa – rupa beliau adalah umpama seekor ular di dalam selimut yang SANGGUP MEMATUK Tuannya.
Kini merupakan orang kepercayaan Muhyiddin ; setelah dilantik sebagai Menteri Kanan dan bagi tujuan mengampu beliau sanggup membuat tuduhan kononnya selama 22 bulan memerintah Kerajaan PH pimpinan Tun Dr. Mahathir telah gagal memulihkan ekonomi negara sedangkan beliau sendiri adalah Menteri Ekonomi ketika itu.
Tak pasti sama ada beliau BERANI SAMAN MALU Haziq Aziz dalam kes SEMBURIT – ini adalah tuduhan AMAT SERIUS yang bukan sahaja mencalar maruah beliau malah keluarga dan kedudukan sebagai seorang Melayu dan beragama Islam.
15. HAMZAH ZAINUDDIN:
Menteri Dalam Negeri yang dihantar Muhyiddin bersama Nardin Awang, Setiausaha Politik Muhyiddin untuk cuba melobi agar Musa Aman dilantik sebagai Ketua Menteri menggantikan Shafie Apdal namun misi itu telah menemui kegagalan.
Hamzah dan beberapa rakan MP telah melompat dari UMNÒ ke BERSATU.
Juga merupakan orang kepercayaan Muhyiddin sehingga beliau BERJAYA MENGATASI beberapa pengasas BERSATUbagi jawatan Setiausaha Agung parti itu.
Semasa kes liwat pertama dahulu, beliau telah MENUDUH Anwar Ibrahim cuba MENGGODA isteri kedua beliau; satu tuduhan yang melanggar undang – undang, namum difahamkan sehingga ke hari ini TIDAK ADA sebarang tindakan undang – undang pun di ambil terhadap Anwar tambah pula kini beliau merupakan Menteri yang bertanggungjawab dalam hal ehwal polis – sama ada perkara itu benar-!benar berlaku atau sebaliknya –
HANYA JAUHARI SAHAJA YANG MENGENALI MANIKAM.
16. Kini rakyat ‘confuse’, tak tahu cerita sebenar mengenai PERLETAKAN JAWATAN Tun sebagai Perdana Menteri, justeru dicadangkan kedua – dua mereka, Tun Mahathir dan Muhyiddin disemukakan di satu pentas agar rakyat tahu siapa yang bercakap benar dan siapa yang berbohong – ia serupa juga dengan konsep :
‘NOTHING TO HIDE’.
Hanya ketika itu Najib PENGECUT, memberi berbagai alasan yang tak masuk akal sehingga polis dikerah TIDAK MEMBENARKAN Tun meneruskan ucapan di pentas yang disediakan.
17. Sekurang – kurangnya walaupun BUKAN ISLAM, Chua Soi Lek, telah berani MENGAKU bahawa lelaki dalam gambar yang sedang mengadakan hubungan seks dengan seorang wanita yang bukan isterinya adalah beliau, dan dengan pengakuan tersebut beliau MELETAK SEMUA JAWATAN , Menteri dan Presiden Parti MCA serta merta.
Ini namanya ANAK JANTAN , BERANI BUAT BERANI TANGGUNG, bukan bersembunyi disebalik MEMBACA DOA dan TIDAK BERANI MENGAMBIL SEBARANG TINDAKAN UNDANG – UNDANG terhadap Azwanddin Hamzah atau Lokman Adam.
18. Bagi mengakhiri tulisan ini saya telah diizinkan menggunakan seloka atau pantun dengan sedikit pindaan berikut oleh sahabat saya, Dato’ Mohamad Ariff Sabri Abdul Aziz yang lebih dikenali sebagai SAKMONGKOL AK47 :
‘Dagang Pak Malau
Dagang Bertempat
Dagang Hamba
Musafir Lalu
Semoga Mereka
Berani Berdebat
Dedahkan Segala
Tuduhan Palsu’
19. Kita doakan agar beliau kembali pulih segera dari segala penyakit yang beliau alami sejak beberapa tahun lepas.
20. Untuk makluman, SAKMONGKOL pernah menjadi Ahli Dewan Negeri Kawasan Pulau Tawar dalam Parlimen Pekan dan pernah bertugas sebagai Ketua Penerangan UMNO Bahagian tersebut; beliau juga pernah menjadi Ahli Parlimen Raub atas tiket Parti DAP.
Wassalam
Terima Kasih.

0

0

votes
Article Rating
Kongsikan artikel ini


PEGAWAI MUHYIDDIN ANTARA KONTAK RAPAT AHLI MT UMNO POSITIF COVID-19?

Seorang Ahli MT UMNO, Razlan Rafii yang dilaporkan positif dijangkiti virus Covid 19 dipercayai mempunyai kontak rapat dengan seorang pegawai Perdana Menteri, Muhyiddin Yassin.
Sumber memberitahu, Razlan ada bertemu dengan pegawai Muhyiddin semasa berkempen dalam PRN Sabah yang sedang berjalan ketika ini.
Malah, Razlan dan pegawai Muhyiddin itu juga difahamkan bersarapan pagi bersama dengan beberapa ahli politik lain dari Semenanjung dan juga Sabah.
Menurut sumber, pegawai Muhyiddin tersebut adalah merupakan salah seorang yang selalu menjadi sebutan ramai dan dipercayai turut terlibat membantu bekas Ketua Menteri, Musa Aman dalam cubaan merampas kerajaan negeri Sabah, baru-baru ini.
Bagaimanapun, usaha tersebut gagal berikutan Shafie Apdal berjaya meyakinkan TYT Sabah untuk membubarkan DUN bagi memberi laluan diadakan pilihanraya semula.
Sehingga ini difahamkan pegawai Muhyiddin tersebut masih merahsiakan maklumat kontak rapat beliau dengan Razlan itu kerana bimbang ia akan memberi kesan buruk kepada gerakan kempen PN.
Namun, perkara itu telah menjadi bualan hangat di Sabah ketika ini dan mereka mula mencari-cari siapa lagi yang pernah kontak rapat dengan Razlan.
Jelas sumber itu lagi, pegawai Muhyiddin tersebut aktif terlibat dalam kempen pilihan raya di negeri bawah bayu tersebut dan sering bertemu dengan para pemimpin politik dalam merancang gerak kerja kempen di sana..
Menurut laporan sebuah portal tempatan, Ahli Majlis Tertinggi UMNO itu kini sedang menjalani kuarantin wajib bagi mendapatkan rawatan susulan.
Laporan yang memetik sumber itu memaklumkan beliau telah dimasukkan ke hospital bagi mendapatkan rawatan.
Razlan dipercayai dijangkiti Covid-19 selepas berkempen di kawasan Parlimen Sipitang, kawasan yang ditandingi oleh UMNO dan sekutunya, Perikatan Nasional.
Razlan sendiri mengakui spekulasi beliau dijangkiti Covid-19 itu.
Bagaimanapun kata Razlan, dia sedang menunggu keputusan ujian lanjut saringannya dan berharap keputusannya adalah negatif.
“Pertamanya RTK (ujian rapid test kit), sekarang tengah tunggu RT-PCR (polymerase chain reaction).
“Keputusan akan keluar hari ini atau esok,” kata Razlan lagi.
Sementara itu, Pengerusi BN Sabah, Bung Mokhtar Radin turut mengakui kes membabitkan Razlan, namun berkata, ia hanya baru disyaki.
“Tetapi Razlan telah diarah untuk dikuarantin selama 14 hari,” tambah Bung Mokhtar yang disebut-sebut sebagai calon Ketua Menteri mewakili BN.
(Shahbudindotcom 21/09/2020)

0

0

votes
Article Rating
Kongsikan artikel ini


PN TERDESAK?

Siapa musuh Warisan?
Jawabnya sudah tentu BN dan PN.
Siapa pula musuh BN dan PN?
Jawabnya sudah tentu Warisan.
Adakah ini bermakna BN dan PN bersahabat?
Ya, mereka bersahabat tetapi mereka juga bermusuh sesama sendiri dalam waktu yang sama.
Pertama, masing-masing BN dan PN ada calon Ketua Menteri sendiri yang mahu ditonjolkan.
Maknanya, mereka ada dua calon Ketua Menteri yang berbeza dan berebut jawatan antara satu sama lain.
Ia tidak sama dengan Warisan Plus yang hanya ada seorang saja calon Ketua Menterinya.
Kedua, berikutan itu, masing-masing antara BN dan PN cuba untuk memenangi lebih kerusi supaya jawatan Ketua Menteri berpihak kepada mereka.
Dalam keadaan ini, BN dan PN bukan saja mahu mengalahkan Warisan, tetapi antara mereka juga ingin menewaskan antara satu sama lain.
Ertinya, BN mahu PN menang kerusi yang sedikit dan PN pula ingin BN kalah lebih banyak kerusi yang mereka tandingi.
Lantaran demikian, antara taktik yang dikesan ialah melalui cubaan mengelirukan pengundi seperti mempamerkan logo PN tetapi meletakkan simbol dacing di sebelahnya.
Walhal, BN yang menggunakan simbol dacing bukan anggota PN dan PN bukan sebahagian daripada BN, sebaliknya BN dan PN hanyalah anggota GRS bersama PBS yang tidak pun didaftarkan secara sah.
Adakah ini bermakna PN lebih terdesak untuk memastikan Hajiji Noor sebagai Ketua Menteri?
Apakah PN lebih takut Bung Mokhtar Radin yang berjaya menjadi Ketua Menteri selepas 26 September nanti?
(Shahbudindotcom 21/09/2020)

0

0

votes
Article Rating
Kongsikan artikel ini


FAKTOR ‘ABAH’ DIYAKINI TIDAK MAMPU TUMBANGKAN WARISAN

KEMPEN “Abah” dijangka tidak memberi kesan besar kepada Pilihan Raya Negeri Sabah kerana faktor tempatan lebih jadi tumpuan berbanding isu kebangsaan, kata penganalisis.
“Personaliti, hubungan keluarga dan rekod prestasi lebih penting di sini,” kata Profesor Dr Hamidin Abd Hamid dari Universiti Malaya di Kota Kinabalu, semalam.
Hamidin yang juga felo penyelidik Ilham Centre berkata, walaupun rating Perdana Menteri Muhyiddin Yassin tinggi di Sabah ia tidak akan diterjemahkan dalam bentuk undi secara langsung.
“Kami dapati yang banyak faktor lain lebih dominan di sini walaupun Muhyiddin dapat sambutan baik.”
Tidak seperti negara tetangga misalnya Indonesia dan Filipina, Hamidin berkata, Malaysia tidak mengamalkan sistem presiden dan promosi seorang politikus tidak akan memberi faedah kepada pilihan raya negeri.
“Pengundi Sabah, terutamanya di kerusi pedalaman mengharapkan untuk wakil rakyat mereka selalu turun padang. Mereka mahu seseorang yang mereka boleh jumpa selalu dan tidak kisahlah sepopular manapun Muhyiddin, mereka tahu dia tak boleh tolong mereka dalam isu kehidupan harian.”
Hamidin berkata bekas perdana menteri Najib Razak menggunakan kaedah kempen serupa pada pilihan raya 2013 dan 2018.
“Bila dia pertama kali guna pada 2013, ia berkesan kerana imejnya masih positif dalam kalangan pengundi. Tetapi, dia gagal pada 2018 kerana sudah tercemar dengan kontroversi 1MDB dan GST.”
Perikatan Nasional yang diterajui Muhyiddin menggunakan sepenuhnya populariti perdana menteri itu bagi menarik sokongan pengundi Sabah daripada Warisan Plus pada pilihan raya kali ini.
Sejak penamaan calon pada 12 September lalu, sepanduk dan papan iklan “Abah” – nama manja Muhyiddin – menghiasi 29 kawasan yang ditandingi PN. Papan iklan terpampang wajah Muhyiddin dengan slogan “Undi Abah untuk Sabah” turut dapat dilihat di sepanjang jalan utama seluruh Sabah
Penganalisis politik melihatnya sebagai cubaan menggunakan rating populariti Muhyiddin yang mencecah sehingga 90% di Sabah, berdasarkan kajian dibuat badan pemikir Society Empowerment & Economic Development for Sabah (Seeds) pada 24 hingga 31 Ogos lalu.
Pensyarah sains politik Universiti Malaysia Sarawak (Unimas) Dr Arnold Puyok berkata penggunaan perkataan “Abah” sebenarnya satu kesilapan.
“Di Sabah mereka guna ‘Apak’, di Sarawak kami guna ‘Abai’. Untuk guna ‘Abah’ di sini, seolah beri rasa yang kuasa persekutuan sekali lagi cuba memalayakan Borneo,” kata Puyok ketika ditemui di Kota Kinabalu.
Tambahnya, strategi “Abah” bukanlah baharu kerana bekas ketua menteri Adenan Satem juga pernah merujuk Najib sebagai “Abai” pada Pilihan Raya Sarawak 2016.
“Tetapi sekali lagi, itu Sarawak, ini Sabah. Di sini, ia kurang berkesan kerana pengundi mengutamakan calon berbanding naratif nasional.”
Puyok yang mengetuai pasukan kajian Seeds, berkata, kajian mereka menunjukkan walaupun populariti Muhyiddin jauh lebih tinggi berbanding Ketua Menteri Sementara Sabah Mohd Shafie Apdal, ia tidak mempengaruhi pengundi apabila ditanya siapa yang mereka mahukan sebagai ketua negeri.
Kajian mendapati, 39.6% responden masih memilih Shafie berbanding 15.3% memilih Musa Aman, 11.3% memilih Hajiji Noor dan Bung Moktar Radin hanya mendapat 11.1%.
Hajiji adalah calon ketua menteri PN, manakala BN pula memilih Bung sekiranya Gabungan Rakyat Sabah berjaya mengalahkan Warisan Plus kali ini.
Walaupun tempoh berkempen sudah masuk seminggu, sekumpulan pekerja jentera pilihan raya masih bekerja menaikkan poster Muhyiddin di sepanjang jalan Kota Kinabalu-Ranau.
Mereka tidak ada poster calon Star, Jeffrey Kitingan yang bertanding di DUN Tambunan.
“Kami hanya naikkan poster ini sebab itu yang disuruh,” kata Donol Wilfred.
Katanya, beliau tiada poster calon Star.
“Poster Jeffrey ada berhampiran kampung terletak jauh di dalam,” jelasnya.
“Sebenarnya, dia tak perlukan pun. Dia tak perlukan ini juga.
“Tetapi kami buat apa yang disuruh. Lagipun, dapat duit (kerja naik poster),” kata pengundi Tambunan itu. – 22 September 2020
(Dipetik daripada TheMalaysianInsight)

0

0

votes
Article Rating
Kongsikan artikel ini


MUHYIDDIN JATUH, SOKONGAN PARTI2 LAIN TERHADAP ANWAR AKAN MENYUSUL

Berikut adalah kenyataan yang dibacakan Anwar Ibrahim dalam sidang media khas tengahari tadi mengenai sokongan majoriti yang sudah diperolehinya untuk mengambil alih kerajaan daripada PN yang dipimpin oleh Muhyiddin Yassin.
Susulan itu, turut disertakan kenyataan media Amanah yang turut menyatakan sokongan daripada 11 Ahli Parlimennya kepada pembentukan kerajaan baru oleh Anwar itu.
Dijangka, beberapa parti lain akan turut mengeluarkan kenyataan medianya, sama ada petang ini atau esok pagi, untuk menyatakan sokongan yang sama kepada Anwar sebagai Perdana Menteri dan gabungan kerajaan baru yang bakal dibentuknya.
Apa pun, dengan sokongan majoriti kukuh yang diperolehi Anwar, kerajaan PN Muhyiddin kini telah jatuh dan sinar baru untuk Malaysia telah menjelma.
(Shahbudindotcom 23/09/2020)
—————————————————————
KENYATAAN MEDIA ANWAR IBRAHIM
Bismillah Ar-Rahman Al-Rahim
As-salamu alaikum wa rahmatullahi wabarakaatuhu
Dan salam sejahtera
Terima Kasih saya ucapkan kepada semua rakan media tempatan dan antarabangsa yang hadir walaupun jemputan dikeluarkan dalam tempoh yang singkat.
Rakyat Malaysia berhak mendapatkan sebuah kerajaan yang kukuh dengan kepemimpinan yang cekap dan yakin, untuk mengurus krisis ekonomi dengan bijaksana dan tuntas. Adalah menjadi tanggungjawab kita semua untuk menyelamatkan negara ini daripada menghadapi kemelesetan ekonomi yang dibimbangi boleh menimbulkan ketegangan hubungan kaum.
Alhamdulillah kini saya telah mendapat sokongan yang kukuh dan menyakinkan daripada Ahli Ahli Parlimen untuk saya persembahkan kepada Duli Yang Maha Mulia Yang Dipertuan Agong. Ingin saya nyatakan di sini majoriti yang menyokong saya ialah Ahli Parlimen Melayu dan Islam.
Untuk maklumat semua, sebenarnya saya telah diperkenankan untuk mengadap Seri Paduka Baginda Yang di-Pertuan Agong kelmarin, Selasa 22 September jam 11 pagi, tetapi terpaksa ditangguhkan kerana Baginda kini menerima rawatan di Institut Jantung Negara.
Kendati begitu, melalui perbualan telefon malam Selasa lalu saya telah mendoakan aa’fiah buat Kebawah Duli Tuanku.
Dengan sokongan dan majoriti kukuh dan meyakinkan bermakna kerajaan pimpinan Tan Sri Muhyiddin Yassin telah jatuh. Maklumat dan langkah selanjutnya akan saya maklumkan selepas mengadap Baginda Yang di-Pertuan Agong dalam masa yang terdekat, Insha’Allah.
Pentadbiran ini pastinya mewakili semua rakyat, dengan majoriti Melayu-Bumiputra dan perwakilan saksama semua kaum di negara ini. Kami tetap menjunjung prinsip-prinsip perlembagaan yang mengiktirafkan kedudukan Islam, kedaulatan Raja-raja Melayu, memartabatkan kedudukan Bahasa Melayu sebagai Bahasa rasmi serta kedudukan istimewa Melayu-Bumiputra disamping jaminan tegas mempertahankan hak warga pelbagai kaum lain.
Akhir sekali, saya memohon seluruh rakyat supaya bersabar dan mendoakan kesembuhan segera Tuanku Yang di-Pertuan Agong. Saya berjanji akan membentuk sebuah kerajaan dengan tatakelola berintegriti dan komited untuk menangani krisis yang melanda negara; menghentikan amalan rasuah dan membela nasib rakyat. InshaaAllah saya akan tunaikan janji saya untuk menjadikan Malaysia sebuah negara yang makmur, aman dan adil untuk seluruh rakyatnya.
Terima Kasih.
ANWAR IBRAHIM
23 September 2020.
—————————————————————
KENYATAAN MEDIA
PARTI AMANAH NEGARA
Kami mengambil maklum pengumuman yang di buat oleh YB Datuk Seri Anwar Ibrahim, Pengerusi Pakatan Harapan, dan Ahli Parlimen P132 Port Dickson yang hari ini telah memperolehi sokongan majoriti Ahli Parlimen untuk membentuk kerajaan baharu.
Seperti yang telah diputuskan oleh Majlis Presiden Pakatan Harapan sebelum ini, Parti AMANAH mengesahkan bahawa semua 11 orang Ahli Parlimen Parti Amanah Negara menyokong sepenuhnya kepimpinan Datuk Seri Anwar sebagai Pengerusi Pakatan Harapan dan memberi kan kepercayaan kepada beliau untuk membentuk kerajaan baharu.
HAJI MOHAMAD SABU
Presiden AMANAH
23 September 2020

0

0

votes
Article Rating
Kongsikan artikel ini


PRN SABAH MEMALUKAN MUHYIDDIN?

Ramai yang percaya PN tidak ada harapan untuk menang pada PRN Sabah, 26 September ini.
Walaupun PN bergabung dengan BN dan PBS untuk membentuk GRS bagi menumbangkan Warisan, parti pimpinan Shafie Apdal itu dilihat masih lagi berada di depan dari segi sokongan rakyat.
Dengan itu, Warisan diramalkan akan terus kekal mentadbir Sabah selepas ini.
Jika perkembangan semasa ini kekal dan Warisan terus mentadbir Sabah selepas 26 September nanti, kegagalan GRS merampas kerajaan negeri itu lebih merupakan kegagalan yang memalukan buat PN dan Muhyiddin Yassin.
Ini bermakna, Sabah merupakan satu-satunya negeri yang gagal dirampas oleh Muhyiddin sejak beliau memegang jawatan Perdana Menteri pada 1 Mac lalu.
Sejak Muhyiddin mengkhianati PH sebagai kerajaan yang dipilih rakyat, beliau turut melakukan pengkhianatan seterusnya dengan menjatuhkan beberapa kerajaan negeri bermula dengan Johor, Melaka, Perak dan Kedah.
Beliau kemudian merestui gerakan yang dilakukan oleh bekas Ketua Menteri, Musa Aman untuk merampas kerajaan negeri Sabah melalui aktiviti lompat parti secara beramai-ramai dengan dua orang kanannya, Hamzah Zainuddin dan Nardin Awang dikatakan terlibat sama membuat perancangan, termasuk mengadakan pertemuan dengan TYT Sabah.
Bagaimanapun, gerakan itu berjaya dipatahkan oleh Shafie yang segera memohon agar Dun Sabah dibubarkan untuk pilihanraya semula diadakan dengan segera.
Dengan itu, berlakulah PRN Sabah yang sedang rancak sekarang ini.
Gagalnya Musa Aman mengambil alih kerajaan negeri Sabah adalah kegagalan pertama Muhyiddin di mana beliau tidak berjaya menukar kerajaan negeri sepertimana sebelum ini berjaya dilakukannya di Johor, Melaka, Perak dan juga Kedah.
Melalui PRN Sabah itu juga memperlihatkan hubungan yang semakin retak antara UMNO dengan Bersatu.
Usaha Bersatu untuk mendapat lebih kerusi untuk ditandingi telah menemui kegagalan di mana parti itu hanya memperolehi 19 kerusi berbanding UMNO sebanyak 31 kerusi.
Dari segi gabungan pula, PN bertanding sebanyak 29 kerusi berbanding 41 oleh BN.
Ini bermakna, Bersatu dan BN gagal mengatasi UMNO dan BN dari segi jumlah kerusi yang ditandingi.
Ini adalah kegagalan kedua buat Muhyiddin di mana kedudukan beliau dan partinya tidak dihormati oleh UMNO dan BN.
Berdasarkan perkembangan semasa setakat ini, Warisan bukan saja diyakini akan terus mendapat sokongan dan kekal memerintah Sabah, malah lebih ramai yang yakin dan percaya jumlah kerusi yang dimenangi UMNO dan BN bakal melebihi kerusi yang mampu dimenangi Bersatu dan PN.
Untuk seterusnya, ini adalah kegagalan ketiga buat Muhyiddin kerana PN adalah kerajaan di peringkat persekutuan dan beliau adalah pengerusi gabungan itu yang memegang jawatan Perdana Menteri.
Berbeza dengan UMNO dan BN, mereka hanya menumpang dalam
PN serta menolak untuk menyertai gabungan tersebut.
UMNO dan BN sebahagian besarnya bergantung kepada gerakan kempen Najib Razak yang nampaknya turut mendapat sambutan hangat ke mana-mana saja beliau berkunjung.
Sekaligus ini bermakna, Najib lebih disukai, disokong dan diterima oleh rakyat Sabah berbanding Muhyiddin yang poster dan gambarnya bersepah-sepah di seluruh Sabah.
Dengan gagal menumbangkan Warisan dan gagal juga memenangi lebih kerusi berbanding UMNO dan BN, bermakna usaha Muhyiddin untuk meletakkan Hajiji Noor sebagai Ketua Menteri turut menemui kegagalan.
Ini adalah kegagalan keempat Muhyiddin, malah ibarat suatu tamparan yang tepat tertepek dan melebamkan mukanya.
Menolak calon Ketua Menteri pilihan Perdana Menteri sendirinya bermakna penolakan terhadap Muhyiddin.
Berikutnya, kedudukan Muhyiddin sebagai Perdana Menteri selepas PRN Sabah ini adalah umpama beliau berjalan di atas duri serta api.
UMNO dan BN dipercayai akan terus mengasak dan menekannya dari segi pembahagian kerusi dan usaha Bersatu untuk memperolehi lebih daripada 13 kerusi untuk ditandingi dalam PRU15 pasti bertambah sukar.
Hakikatnya tiada asas untuk UMNO berkompromi dengan Bersatu dalam soal kerusi, khususnya memberi muka kepada Kumpulan Hamzah Zainuddin dan Azmin Ali.
Akhirnya, sokongan pengundi kepada Warisan dalam PRN Sabah adalah detik penting bukan saja untuk Muhyiddin digambarkan sebagai gagal dan dimalukan, bahkan sebagai pembalasan atas pengkhianatan yang dilakukannya terhadap PH sebelum ini.
(Shahbudindotcom 23/09/2020)

0

0

votes
Article Rating
Kongsikan artikel ini


ZAHID HAMIDI SUDAH ADA ‘DEAL’ DENGAN ANWAR, UMNO TERPECAH DUA?

Suhu politik kembali panas selepas negara dikejutkan dengan polemik terbaharu susulan pengumuman Ketua Pembangkang, Anwar Ibrahim yang mendakwa dirinya sudah memiliki majoriti untuk dilantik sebagai Perdana Menteri Malaysia.
Sebaik selepas pengumuman tersebut, Presiden UMNO, Ahmad Zahid Hamidi pula seakan senada dengan Anwar apabila kenyataannya memberi bayangan terdapat Ahli Parlimen daripada UMNO yang akan menyertai kem Anwar untuk membentuk kerajaan baharu tersebut.
Kata Zahid Hamidi, UMNO dan BN tidak dapat menghalang mana-mana Ahli Parlimennya daripada mengambil keputusan menyokong Anwar untuk membentuk kerajaan baru.
“Sebagaimana diketahui umum, UMNO dan BN bukan merupakan parti komponen Perikatan Nasional (PN).
“Sokongan kepada kerajaan PN merupakan sokongan daripada Ahli-Ahli Parlimen sahaja,” katanya dalam satu kenyataan.
Zahid Hamidi seterusnya memberitahu, beliau dimaklumkan ramai Ahli Parlimen UMNO dan BN yang telah menyatakan sokongan kepada Anwar.
“Saya menghormati pendirian Ahli-Ahli Parlimen berkenaan,” tambahnya lagi.
Bagaimanapun, kenyataan Zahid Hamidi tersebut dilihat menimbulkan rasa kurang senang daripada kalangan pimpinan UMNO, malah Timbalan Presiden UMNO, Mohamad Hasan dan Setiausaha Agung BN, Annuar Musa tidak menyembunyikan pendirian mereka yang seolah-olah tidak mahu UMNO menyeberang untuk bersama Anwar membentuk kerajaan baharu, sekaligus menumbangkan Muhyiddin Yassin.
Kata Mohamad Hasan, UMNO masih lagi menyokong dan mendokong kerajaan PN.
“Sebarang perubahan keputusan mestilah diputuskan oleh parti,” jelasnya.
Annuar pula berkata, semua parti yang bergabung dalam PN kekal menyokong kepimpinan Muhyiddin selaku Perdana Menteri.
Sambil menyangkal dakwaan Anwar mempunyai sokongan majoriti, Annuar menambah, apa yang dilakukan Presiden PKR itu tidak lebih ulangan publisiti murahan seperti yang pernah dilakukannya sebelum ini.
Tetapi, yang menjadi persoalan besar di sini ialah tentang kenyataan Zahid yang begitu lunak terhadap rancangan peralihan kuasa Anwar dan seolah-olah beliau sudah mempunyai persefahaman dengan Presiden PKR itu untuk menarik beberapa Ahli Parlimen UMNO untuk bersama dalam kerajaan baharu.
Malah ada sumber memberitahu, lantaran adanya sokongan Zahid Hamidi kepada Anwar itulah yang menyebabkan beliau mempunyai keyakinan untuk menjatuhkan kerajaan dipimpin Muhyiddin dan disebabkan itu juga satu sidang media tergempar diadakannya.
Perkembangan terkini ini dijangka turut memberikan kesan kepada kempen PRN Sabah yang sedang berjalan, malah krisis terbaharu ini menyebabkan kem UMNO kini sudah berpecah dua dan ia memberikan kesan moral kepada jentera pilihan raya BN yang sedang berkempen di Sabah ketika ini.
Lebih dari itu, dengan gambaran Muhyiddin sudah hilang majoriti, kedudukan PN menjadi lebih parah dan akan menyebabkan tiada siapa lagi mahu mengundi calon gabungan kerajaan itu.
Persoalannya lain, adakah selain Zahid Hamidi, bekas Perdana Menteri, Najib Razak juga terlibat dalam komplot terbaharu ini?
Dengan perkembangan ini, apakah Muhyiddin bakal ditikam oleh rakan sekutunya sendiri dalam UMNO?
Sama-sama kita nantikan kesudahannya dalam beberapa hari akan datang nanti.
(Shahbudindotcom 23/09/2020)

0

0

votes
Article Rating
Kongsikan artikel ini


10 SEBAB KENAPA ‘LANGKAH LE MEREDIEN 2020’ BERBEZA DENGAN ‘PROJEK 16 SEPT 2008’

Dr Madhi Hasan
Sidang Media Khas Dato’ Seri Anwar Ibrahim di Hotel Le Meridien Kuala Lumpur pada 23 September 2020 mencetuskan satu gegaran gempa terbaru dalam politik Malaysia. Beliau mendakwa telah memperolehi sokongan daripada majoriti ahli-ahli parlimen bagi pembentukan sebuah kerajaan yang baharu. Sekaligus ia akan menyebabkan tumbangnya kerajaan Perikatan Nasional yang diterajui Tan Sri Muhyiddin Yassin. Pihak lawan politik beliau termasuk Tun Dr Mahathir dengan cepat menimbulkan keraguan dengan mengingatkan rakyat kepada kegagalan Projek 16 September pada tahun 2008.
Projek 16 September ialah satu rancangan oleh Pakatan Rakyat yang diketuai Anwar untuk menumbangkan kerajaan Barisan Nasional pimpinan Abdullah Ahmad Badawi selepas tsunami politik pada PRU-12 tahun 2008. Pada 14 April 2008, Anwar mengumumkan bahawa Pakatan Rakyat sedang mencukupkan bilangan untuk membentuk kerajaan melalui penyeberangan beramai-ramai ahli-ahli parlimen Barisan Nasional ke Pakatan Rakyat. Tarikh yang ditetapkan untuk peralihan kuasa itu berlaku ialah 16 September 2008. Walau bagaimanapun, pertukaran kerajaan yang ditunggu-tunggu oleh penyokong-penyokong Pakatan Rakyat pada waktu itu akhirnya tidak menjadi kenyataan. Kegagalan itu sedikit sebanyak menjejaskan kredibiliti Anwar sebagai pemimpin de facto Pakatan Rakyat.
Menyamakan kegagalan Projek 16 September 2008 dengan peristiwa hari ini adalah satu cara yang mudah untuk meredakan kegusaran di hati para pemimpin dan penyokong Perikatan Nasional. Dengan menyoroti latar kepada kedua-duanya, terdapat 10 perbezaan yang menjadikan “Langkah Le Meridien” berbeza dengan “Projek 16 September”, 12 tahun yang lalu. Perbezaan-perbezaan tersebut adalah seperti berikut:
1. Angka yang tidak terlalu sukar untuk dicapai.
Pada tahun 2008, pembangkang mempunyai hanya 82 kerusi parlimen dan memerlukan sekurang-kurangnya 30 kerusi lagi untuk mencapai majoriti mudah iaitu 112 kerusi. Angka itu adalah terlalu besar berbanding jumlah yang diperlukan oleh Anwar pada kali ini. Umum mengetahui bahawa kelebihan majoriti yang dimiliki oleh Muhyiddin adalah dua atau tiga kerusi sahaja. Dalam erti kata lain, dari sudut permainan angka, sasaran kali ini adalah lebih attainable atau mampu dicapai.
2. Duluan (precedent) daripada kes Perak.
Idea Projek 16 September dilontarkan sebelum berlakunya peristiwa ‘rampasan kuasa’ di Perak pada bulan Februari 2009. Pakatan Rakyat menghadapi masalah untuk melaksanakan Projek 16 September kerana kaedah untuk menjatuhkan seseorang Perdana Menteri ialah dengan menjalankan undi tidak percaya di Parlimen. Rancangan itu sukar dilaksanakan kerana ia akan digagalkan oleh Yang DiPertua Dewan Rakyat. Pada masa sekarang, pertukaran kerajaan boleh berlaku tanpa perlu membawa usul undi tidak percaya di parlimen. Seorang Raja atau Ketua Negeri berhak untuk memutuskan sama ada Perdana Menteri atau Menteri Besar masih memiliki sokongan majoriti melalui cara-cara lain. Perkara ini diputuskan oleh Mahkamah Persekutuan pada tahun 2010 dalam ‘kes MB Perak lawan MB Perak’ iaitu Mohammad Nizar Jamaluddin lawan Zambry Abdul Kadir. Kaedah ini seterusnya dipraktikkan dalam pertukaran kerajaan-kerajaan negeri di Melaka dan Kedah pada tahun 2020. Oleh itu, halangan prosedural yang dihadapi oleh Pakatan Rakyat pada tahun 2008 kini sudah tiada.
3. Persoalan mandat rakyat.
Pada tahun 2008, parti yang memenangi PRU-12 ialah Barisan Nasional. Pakatan Rakyat pada ketika itu bergelut dengan persoalan moral dalam merampas kuasa pemerintahan daripada sebuah kerajaan yang telah memperolehi mandat rakyat secara sah. Pada tahun 2020, Pakatan Harapan mempunyai legitimasi dari segi moral untuk mengambil kembali kuasa daripada Perikatan Nasional. Ini kerana legitimasi kerajaan Perikatan Nasional dipertikaikan dari aspek moral. Perikatan Nasional adalah sebuah kerajaan yang terhasil melalui pengkhianatan terhadap mandat rakyat yang dimenangi oleh Pakatan Harapan dalam PRU-14.
4. Kemantapan koalisi Pakatan Harapan.
Pakatan Rakyat ditubuhkan pada 1 April 2008 oleh KEADILAN, DAP dan PAS selepas kemenangan mengejut pembangkang di beberapa buah negeri dalam PRU-12. Dari segi umur, koalisi itu masih belum cukup matang dan meyakinkan apatah lagi PAS dan DAP mempunyai ideologi yang amat bertentangan. Koalisi Pakatan Harapan pada hari ini sebenarnya adalah merupakan kesinambungan kepada Pakatan Rakyat. Ia juga telah teruji dengan pengalaman mentadbir kerajaan pusat dan beberapa buah kerajaan negeri. Oleh itu, Pakatan Harapan sebagai sebuah koalisi perdana (grand coalition) adalah jauh lebih kukuh dan meyakinkan berbanding Pakatan Rakyat pada tahun pertama kewujudannya. Kekukuhan Pakatan Harapan dapat memberi keyakinan kepada ahli-ahli parlimen dari parti-parti lain untuk mengalihkan sokongan mereka.
5. Kecelaruan koalisi Perikatan Nasional.
Pada tahun 2008, hanya ada satu koalisi perdana (grand coalition) yang memerintah Malaysia iaitu Barisan Nasional yang dianggotai oleh 14 buah parti. Abdullah Ahmad Badawi selaku Pengerusi Barisan Nasional mempunyai kawalan yang kuat kepada parti-parti dalam Barisan Nasional. Hari ini, Perikatan Nasional adalah sebuah koalisi yang cacamerba. UMNO yang mempunyai jumlah kerusi terbesar di pihak kerajaan mengisytiharkan yang ia bukan sebahagian daripada koalisi Perikatan Nasional. Barisan Nasional juga tidak seutuh dahulu kerana ia kini hanya dianggotai oleh tiga buah parti. Pilihan raya Negeri Sabah yang sedang berlangsung mengesahkan kecelaruan ini apabila Muhyiddin gagal menghalang parti-parti yang menyokongnya daripada bertembung sesama sendiri.
6. Pertukaran kerajaan sebagai satu norma baharu.
Selama puluhan tahun, majoriti rakyat beranggapan yang Barisan Nasional akan berkuasa seolah-olah selama-lamanya. Oleh itu, usaha Anwar untuk memecahkan halangan psikologi tersebut pada tahun 2008 adalah suatu kerja yang mencabar. Pada hari ini, rakyat telah menyaksikan kerajaan pusat bertukar buat pertama kalinya pada bulan Mei 2018. Kemudian pertukaran kerajaan pusat berlaku lagi pada bulan Februari 2020. Kedua-dua peristiwa telah berlaku dengan aman tanpa sebarang kekacauan. Dengan yang demikian, pertukaran kerajaan bukanlah satu perkara yang luarbiasa dan membimbangkan sepertimana yang dirasai oleh rakyat pada tahun 2008.
7. Keseimbangan kaum.
Pada tahun 2008, dikhabarkan bahawa sebahagian besar ahli-ahli parlimen yang akan menyeberang pada ketika itu ialah wakil-wakil rakyat bukan Melayu dari Sabah dan Sarawak. Ia menimbulkan satu dilema kerana ini akan menambah ketidakseimbangan kaum dalam Pakatan Rakyat. Representasi kaum bukan Melayu di dalam kerajaan yang bakal terbentuk akan meningkat dengan ketara. Senario tersebut akan menyukarkan urusan Pakatan Rakyat dengan institusi-institusi yang dianggap pelindung kaum Melayu terutamanya pihak Istana. Pada kali ini, Anwar kelihatan telah mencari penyelesaian kepada masalah itu dengan memfokuskan untuk menarik sokongan ahli-ahli parlimen Melayu-Islam. Kenyataan Zahid Hamidi yang menyatakan “ramai” ahli-ahli parlimen UMNO akan menyokong Anwar mengesahkan bahawa Anwar hampir berjaya untuk menyelesaikan masalah yang dihadapinya 12 tahun lalu.
8. Kebimbangan PAS.
Projek 16 September menghadapi kebuntuan kerana salah satu rakan kongsi utama dalam Pakatan Rakyat iaitu PAS berada dalam keadaan berbelah bahagi. Berdasarkan senario yang disebut di atas, pimpinan PAS terutamanya kumpulan ulama merasa bimbang yang kerajaan baharu yang bakal terbentuk akan didominasi oleh kaum bukan Melayu. Di dalam Pakatan Harapan pada kali ini, AMANAH dan DAP selaku rakan komponen kelihatan lebih ghairah daripada Anwar sendiri untuk mengambil semula kuasa. Oleh itu, Anwar tidak lagi perlu menghadapi kerenah rakan komponen yang melambatkan perancangannya seperti pada tahun 2008.
9. Tindakan balas pihak lawan.
Pada tahun 2008, Anwar mengumumkan Projek 16 September pada bulan April dan memperuntukkan masa lima bulan untuk menjayakannya. Jangkamasa yang panjang itu diperlukan kerana Anwar sendiri belum menjadi Ahli Parlimen sewaktu beliau mengumumkan perkara itu. Halangan perundangan untuk beliau bertanding akibat sabitan kesnya yang pertama hanya berakhir pada Ogos 2008. Dalam tempoh lima bulan itu, pihak lawan melakukan pelbagai asakan terhadap Anwar terutamanya melalui pendakwaan baharu dalam kes Liwat II (kes Saiful Bukhari). Kemuncak kepada tindakan balas Barisan Nasional ialah apabila ia membawa lari ahli-ahli parlimennya ke Taiwan beberapa hari sebelum tarikh 16 September atas alasan lawatan sambil belajar. Pada tahun 2020, Anwar menukar taktiknya dengan melakukan ambush (serangan hendap) pada 23 September. Ini disahkan dengan pengakuan Lim Guan Eng dan Lim Kit Siang yang mereka sendiri tidak dimaklumkan mengenainya sehingga ke saat-saat akhir. Taktik itu menyebabkan pihak musuh kurang bersedia berbanding pada tahun 2008.
10. Keperluan untuk mendapatkan sebuah kerajaan yang stabil.
Kerajaan Barisan Nasional pada tahun 2008 adalah jauh lebih stabil berbanding kerajaan Perikatan Nasional pada hari ini. Abdullah Ahmad Badawi tidak menghadapi masalah untuk meluluskan apa-apa perkara di parlimen kerana majoriti yang dimiliki oleh Barisan Nasional adalah besar. Kerajaan Perikatan Nasional pimpinan Muhyiddin pada hari ini adalah yang kerajaan yang paling tidak stabil dalam sejarah Malaysia. Pihak kerajaan berada dalam kebimbangan setiap kali parlimen perlu meluluskan sesuatu kerana majoriti yang dimilikinya terlalu tipis. Oleh itu, pada kali ini Anwar tampil dengan tawaran kepada Raja dan rakyat untuk membentuk sebuah kerajaan yang lebih stabil dengan majoriti yang jelas, kukuh dan meyakinkan.
• Dr Madhi Hasan ialah Felo di Institut Kajian Pilihan Raya dan Pemajuan Demokrasi (IESAD), Universiti Selangor

0

0

votes
Article Rating
Kongsikan artikel ini


BEKERJASAMA DENGAN ANWAR PILIHAN PALING SELAMAT BUAT UMNO DEMI SURVIVALNYA

Bukanlah suatu rahsia lagi bahawa apabila Anwar Ibrahim tampil mengadakan sidang media tergemparnya semalam memaklumkan beliau telah mempunyai sokongan majoriti untuk membentuk kerajaan baru, sebahagian yang menyokongnya itu mestilah daripada UMNO.
Pada peringkat awal, diperkatakan jumlah Ahli Parlimen UMNO yang menyokong Anwar ialah seramai 10 hingga 12 orang.
Disebutkan lagi sokongan itu datang daripada blok Zahid Hamidi dan Najib Razak.
Ia kemudian diperkukuh dengan kenyataan lunak Zahid Hamidi berhubung rancangan Anwar itu di mana beliau menyebut UMNO tidak dapat menghalang Ahli-Ahli Parlimennya jika mereka mahu berbuat demikian.
Malah, Zahid Hamidi mengakui beliau dimaklumkan sudah ramai Ahli Parlimen UMNO telah menyatakan sokongan mereka kepada Anwar.
Najib pula seperti menyembunyikan pendiriannya dengan berteka-teki dengan menulis di media sosialnya – Time macam ni kena pastikan bekalan stok cukup – sambil memaparkan gambar pembelian Super Ring, makanan ringan kegemarannya.
Semalam, sebuah portal berita melaporkan sebenarnya terdapat 15 Ahli Parlimen UMNO telah menyokong Anwar untuk menjadi Perdana Menteri baru menggantikan Muhyiddin Yassin.
Portal itu juga menyebut, dengan sokongan tersebut bermakna kedudukan Muhyiddin sudah pun jatuh dan ini tentunya mengambil kira majoriti yang dimiliki Perdana Menteri di Parlimen sebelum ini hanya sekitar satu atau dua undi saja.
Ada pula maklumat lain daripada UMNO memberitahu, sokongan kepada Anwar itu sudah mencecah kepada 20 orang setakat ini, sambil mengatakan selepas terbentuknya kerajaan baru nanti, semua Ahli Parlimen UMNO akan turut mengalihkan sokongan mereka secara beramai-ramai.
Dalam hal ini, persoalan pertama ialah siapakah 10, 12, 15 atau 20 Ahli Parlimen UMNO tersebut?
Dan persoalan kedua, kenapa mereka mengambil keputusan menyokong Anwar dan meninggalkan Muhyiddin?
Sementara siapakah mereka yang menyokong Anwar itu kekal sebagai misteri sehingga Ketua Pembangkang itu sendiri mendedahkannya secara rasmi kepada Yang Dipertuan Agong dalam acara mengadap yang dijangka akan berlangsung dalam sehari dua ini, keputusan Ahli-Ahli Parlimen UMNO mengalihkan sokongan secara tiba-tiba kepada Anwar tidak kurang menariknya untuk diperhatikan.
Pendirian itu secara umumnya adalah gambaran bahawa UMNO, lebih-lebih lagi jika benar ia melibatkan Zahid Hamidi dan Najib, sudah hilang kepercayaan terhadap Muhyiddin dan lebih ingin memikirkan survival masa depannya.
Sebenarnya, kerjasama UMNO dengan Anwar dan PH, walaupun ada sedikit pelik terutama kerana ada DAP di dalamnya, tetapi itulah pilihan terbaik dan selamat baginya.
Lagi pun, kalau Pas sudah boleh bekerjasama dan bercium mulut dengan UMNO yang pernah dikafirkannya selama puluhan tahun sebelum ini, apalah sangat setakat UMNO bekerjasama dan berkongsi kuasa dengan PH yang ada DAP di dalamnya.
Tambahan lagi, UMNO juga sudah biasa bekerjasama dengan MCA, DAP dan Gerakan yang jika difikirkan, semua parti-parti itu tidak banyak berbeza pun dengan DAP.
Bahkan, dengan bekerjasama itu nanti akan memberi ruang kepada UMNO dan DAP untuk saling memahami dan seterusnya melaraskan perjuangan masing-masing demi kepentingan semasa.
Namun, yang lebih penting bagi UMNO ialah apabila ia memutuskan untuk menyokong Anwar dan PH, soal perlunya berbahagi kerusi dengan Bersatu tidak lagi menjadi perkara yang perlu dibangkitkan.
Dengan bekerjasama dengan Anwar, UMNO boleh bertanding di semua kerusi tradisinya tanpa gangguan, manakala PH mengambil kerusi-kerusi campuran yang lain.
Sedemikian itu, UMNO akan kekal sebagai parti Melayu unggul, sambil dapat memastikan Bersatu tidak lagi bernyawa dalam persada politik negara selepas ini.
Pertimbangan ini tentulah jauh lebih baik daripada UMNO terus berunding rumit dengan Bersatu yang pastinya mahu menuntut banyak kerusi Melayu, sedangkan cawangan sendiri tidak banyak mana dan akar umbi langsung tiada.
Daripada membuang masa melayan Bersatu, melawan dan memastikan parti itu berkubur adalah perjuangan yang 100 peratus akan disambut meriah oleh akar umbi UMNO sendiri.
(Shahbudindotcom 24/09/2020)

0

0

votes
Article Rating
Kongsikan artikel ini


MUHYIDDIN TELAH HILANG SOKONGAN, MESTI SEGERA LETAK JAWATAN

Pada 23 September 2020 jam 12.10 tengahari bertempat di Hotel Le Meridien Kuala Lumpur, Presiden Parti Keadilan Rakyat (KEADILAN) Datuk Seri Anwar bin Ibrahim telah mengumumkan bahawa beliau telah mendapat sokongan yang kukuh dan menyakinkan daripada Ahli-ahli Parlimen untuk di persembahkan kepada KDYMM Seri Paduka Baginda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta’in Billah.
Majoriti Ahli-ahli Parlimen yang menyokong Datuk Seri Anwar Ibrahim ialah Ahli Parlimen Melayu dan beragama Islam.
Usai pengumuman penting Datuk Seri Anwar pada sidang media itu telah dengan pantas keluar kenyataan-kenyataan sumbang dari individu-individu tertentu yang panik lalu memberi tohmahan buruk bahawa kenyataan Datuk Seri Anwar hanyalah satu penipuan, propaganda pilihanraya, sandiwara, rekayasa palsu, mimpi disiang hari dan sebagainya.
KEADILAN ingin mengingatkan semua pihak bahawa perkara sepenting dan segenting ini apatah lagi melibatkan insitusi tertinggi negara bukanlah satu perkara yang boleh dipermain-mainkan.
KEADILAN ingin menegaskan bahawa Datuk Seri Anwar sebelum sesi sidang media itu telahpun memohon untuk mengadap KDYMM Seri Paduka Baginda Yang di-Pertuan Agong.
Baginda telahpun memberi perkenan kepada Datuk Seri Anwar untuk mengadap Baginda pada hari Selasa 22 September 2020 jam 11.00 pagi namun terpaksa ditangguhkan pada saat akhir ekoran Baginda kegeringan lalu terpaksa menerima rawatan di Institut Jantung Negara.
Perkara ini telah pun disahkan oleh pihak Istana melalui satu kenyataan media Istana Negara oleh Datuk Pengelola Bijaya Diraja, Dato’ Indera Ahmad Fadli Shamsuddin.
Pengumuman Datuk Seri Anwar bahawa Tan Sri Muhyiddin Hj Yassin telah kehilangan sokongan majoriti Ahli-ahli Parlimen telah turut disahkan oleh Presiden UMNO Datuk Seri Ahmad Zahid Hamidi melalui kenyataan beliau yang menyatakan dengan jelas dan terang bahawa UMNO dan BN tidak dapat menghalang Ahli-ahli Parlimen mereka yang mengambil keputusan untuk menyokong Datuk Seri Anwar.
Datuk Seri Ahmad Zahid Hamidi dalam kenyataan media beliau juga maklum bahawa Ahli-ahli Parlimen UMNO yang menyatakan sokongan tersebut adalah dalam satu jumlah yang ramai.
Urutan dari kenyataan secara terbuka Presiden UMNO tersebut, KEADILAN sangat yakin bahawa Tan Sri Muhyiddin Yassin telah sendirinya sedar bahawa beliau telahpun kehilangan sokongan majoriti Ahli-ahli Parlimen.
Ini memandangkan dengan sokongan penuh ahli-ahli Parlimen UMNO kepada beliau sebelum itu, Tan Sri Muhyiddin hanya mempunyai selisih majoriti dua (2) orang ahli Parlimen sahaja.
Kesedaran kehilangan sokongan majoriti ini turut diperkuatkan lagi dengan pengakuan Tan Sri Muhyiddin sendiri yang memohon untuk Datuk Seri Anwar membuktikan sokongan majoriti beliau menurut proses dan kaedah yang ditentukan oleh Perlembagaan Persekutuan sebagai satu proses formaliti.
KEADILAN ingin menegaskan bahawa sebarang cubaan pihak-pihak tertentu untuk menghalang pertemuan Datuk Seri Anwar dengan KDYMM Seri Paduka Baginda Yang di-Pertuan Agong sebagaimana yang telah di perkenankan oleh Baginda adalah satu tindakan malampaui batas dan tidak menjunjung amalan demokrasi.
Ini sangat bertentangan dengan hasrat Seri Paduka Baginda yang jelas membuka pintu kepada rakyat disamping meneliti dengan terperinci segala isu-isu berkaitan perlembagaan sebagaimana ketika proses lantikan Tan Sri Muhyiddin Yassin sebagai Perdana Menteri ke 8 dahulu.
KEADILAN sesungguhnya menghormati pandangan tokoh-tokoh perlembagaan serta ahli-ahli akademik tempatan namun KEADILAN juga menegaskan hasrat Datuk Seri Anwar sebagai ahli Parlimen dan juga Ketua Pembangkang untuk mempersembahkan kepada KDYMM Seri Paduka Baginda Yang di-Pertuan Agong bukti senarai nama Ahli-ahli Parlimen yang telah menyatakan sokongan majoriti kepada Datuk Seri Anwar juga adalah satu hak yang wajar untuk dihormati oleh semua pihak.
KEADILAN menegaskan sekali lagi bahawa faktanya adalah Tan Sri Muhyiddin Yassin kini telah kehilangan sokongan majoriti ahli Parlimen.
Ini turut diakui oleh mantan Perdana Menteri Tun Dr. Mahathir Mohamad melalui kenyataan media beliau semalam. Tan Sri Muhyiddin kini secara perundangannya telah hilang keabsahan sebagai seorang Perdana Menteri Malaysia.
Oleh yang demikian, Tan Sri Muhyiddin sewajarnya berundur serta meletakkan jawatan sebagai Perdana Menteri Malaysia dengan cara yang terhormat memandangkan sokongan majoriti Ahli Parlimen kini telahpun beralih kepada Datuk Seri Anwar Ibrahim.
KEADILAN mendukung penuh pentadbiran baru Malaysia dibawah pimpinan Datuk Seri Anwar yang pastinya akan mewakili semua rakyat, dengan majoriti Melayu-Bumiputra dan perwakilan saksama semua kaum di negara ini.
KEADILAN akur dan menyokong sepenuhnya kenyataan Datuk Seri Anwar bin Ibrahim bahawa pentadbiran baru nanti akan tetap menjunjung prinsip-prinsip perlembagaan yang mengiktiraf kedudukan Islam, kedaulatan Raja-raja Melayu, memartabatkan kedudukan Bahasa Melayu sebagai Bahasa rasmi serta kedudukan istimewa Melayu-Bumiputra disamping jaminan tegas mempertahankan hak warga pelbagai kaum lain.
DATUK SERI SHAMSUL ISKANDAR MOHD AKIN
Ketua Penerangan Parti Keadilan Rakyat (KEADILAN)
Ahli Parlimen Hang Tuah Jaya
25 September 2020

0

0

votes
Article Rating
Kongsikan artikel ini


PESANAN ANWAR BUAT PENGUNDI SABAH

Esok rakyat Sabah akan menunaikan tanggungjawab mereka memilih Ahli Dewan Undangan Negeri (ADUN) sekaligus akan membentuk kerajaan negeri.
Di ruangan ini saya ingin menggesa rakyat Sabah supaya mengundi demi masa depan. Ini bermaksud kita tidak mahu pengulangan semula kebijakan lalu yang gagal.
Kita mahu Sabah dilihat setara dan tidak lagi disisihkan dari pembangunan, dan rakyat Sabah tidak digula-gulakan oleh politik wang dan sogok.
Saya gesa untuk pilih calon yang berintegriti yang mampu menjuarai isu dan hak rakyat Sabah. Aspek ini sangat penting dalam memastikan ekonomi yang kukuh untuk negeri dan yang membela semua.
Pastikan datang awal dan disiplin mengikuti SOP yang ditetapkan KKM dan SPR.
Undilah KEADILAN dan Warisan Plus demi masa depan yang bermaruah dan saksama.
ANWAR IBRAHIM
Presiden PKR/Pengerusi PH
25 September 2020.

0

0

votes
Article Rating
Kongsikan artikel ini


RUNDINGAN YA, KOMPROMI TIDAK

1. Pakatan Harapan menang dalam PRU yang lalu atas prinsip yang diperjuangkan sejak sekian lama. Parti komponen dan kepimpinan masing-masing yang kekal setia dalam PH teruji kerana mempertahankan prinsip perjuangan.
2. Tidak dapat dinafikan, jalan panjang dan berliku DSAI diterima umum sebagai satu perjalanan politik yang sukar. Semua ini adalah kerana mempertahankan maruah dan prinsip. Tanpa Maruah dan Prinsip bukanlah DSAI namanya.
3. Prinsip yang dimaksudkan adalah tentang Prinsip Ketelusan, Integriti dan Keadilan yang membentuk kerajaan yang bertanggungjawab. Hasrat ini telah menyatukan parti komponen PH mereka sebulat suara menolak Rasuah, Kebencian Kaum dan Agama serta mempertahankan Prinsip Demokrasi dan Kebebasan sebagai keutamaan.
4. Seruan prinsip ini menggamit sokongan rakyat sepanjang kewujudan BA, PR dan PH sehinggalah PH diberi kepercayaan untuk menjadi kerajaan atas faktor prinsip yang dijanjikannya kepada pengundi.
5. BN dari Umno dan komponennya ditolak kerana tidak cukup kuat seruan prinsip di atas apatah lagi dengan kes-kes rasuah dan skandal yang dilaluinya menjadi pertikaian rakyat kepada ketahanan integriti pemimpin Umno. Sangat jelas UMNO hilang aura prinsip ini dan taring untuk mempertahankannya.
6. Tumbangnya PH setelah 22 bulan jadi kerajaan bukan kerana PH hilang prinsip-prinsip ini, tetapi berlaku ‘korek lubang’ dari dalam dengan ‘scheme of things’ TS Mahyudin Yasin dan sekutu subhatnya DS Azmin dan kroni mereka. Lahirlah Perikatan Nasional (PN) atas ‘janji palsu pensejajaran semula politik nasional’ kononnya.
7. PAS dan UMNO melihat ini peluang bagi Muafakat Nasional yang ditubuhkan sebelum ini untuk kukuhkan kedudukan mereka dengan menyokong langkah Sheraton. Habuan ‘ghanimah’ sebagai kerajaan sangat menduga Umno dan PAS sebagai umpan sokongan berterusan kerajaan ‘scheme of things’ TS Mahyudin. Malangnya setelah jadi kerajaan, Muafakat dan Perikatan tidak bertemu keserasian, manakala PAS pula bermain ‘kayu tiga’ dengan PN kerana ‘tergoda’ dengan kilauan donia alam kuasa.
8. PN dan MN bertemu atas habuan ghanimah dan umtuk ambil kesempatan kukuhkan kedudukan masing-masing, tiada isu prinsip yang boleh dikaitkan antara mereka kecuali retorik Melayu/Islam yang destruktif untuk menggamit sokongan!
9. DSAI diberi kepercayaan oleh Majlis Presiden PH untuk memimpin kecelaruan politik ‘scheme of things’ Mahyudin supaya dibuat pensejajaran semula yang hakiki agar kembali kepada jalur politik prinsip. Jalur ini jika terus dipesongkan oleh PN + MN boleh menjejas kepentingan nasional dan usaha pemulihan ekonomi pasca covid 19.
10. DSAI telah ‘bertungkus lumus’ bersama rakan teras PH sepanjang pasca kejatuhan PH untuk mempertahankan prinsip-prinsip yang baru dinikmati oleh rakyat selama 22 bulan PH jadi kerajaan. Di Parlimen pasca PH sebagai kerajaan, asas pemulihan dan reform dipertahankan seperti pemulihan TH, tender terbuka dan ketelusan agihan bantuan rakyat yang diamalkan sebelum ini.
11. Saya yakin, untuk bersikap praktikal dalam proses ini, kunci utama kejayaan DSAI ialah berunding dan terus berunding dengan semua pihak. Rundingan adalah untuk mempertahankan prinsip-prinsip yang deminya DSAI dan PH diberi kepercayaan.
12. Debaran semua pihak tentang perincian siapa yang mencukupkan bilangan majoriti yang dimiliki oleh DSAI semakin memuncak. Saya hanya boleh berkata setakat ini, apa sahaja hasil yang berlaku, DSAI telah BERUNDING demi prinsip kerana prinsip adalah ruh dan nyawa PH. DSAI dan rakan-rakan PH tidak mungkin BERKOMPROMI untuk mencapai hasil rundingan jika ‘nyawa’ DSAI dan PH terancam!
Semoga usaha pensejajaran semula yang hakiki berjaya dan mandat rakyat dikembalikan kepada yang empunya!
Datuk Ser Dr Mujahid Yusof Rawa
Ahli Parlimen Parit Buntar
25hb September 2020.

0

0

votes
Article Rating
Kongsikan artikel ini


BERBANDING BUBAR PARLIMEN, SERAH JAWATAN KEPADA ANWAR PILIHAN LEBIH WAJAR DIAMBIL MUHYIDDIN

Serah jawatan atau bubar Parlimen – itulah pilihan yang ada pada Muhyiddin Yassin ketika ini berikutan pengumuman Anwar Ibrahim tentang sokongan majoriti yang ada dalam tangannya sekarang untuk mengambil alih dan membentuk kerajaan baru.
“Kalaulah disebabkan saya sudah tidak mendapat majoriti yang disebutkan oleh Anwar dan saya pun dititahkan untuk menghadap Agong, yang mana ia belum lagi dititahkan, perkara pertama (saya akan melakukan) ialah memaklumkan (Agong) bahawa kalau sudah begitu keadaannya, maka saya akan mengosongkan kerusi (saya),” katanya dalam satu klip video KiniTV.
Pilihan lain, tambah Muhyiddin ialah mencadangkan pembubaran Parlimen kepada Agong.
Dalam situasi sekarang, bermakna Muhyiddin amat sedar bahawa nasib dirinya umpama sedang berada di pergentingan.
Tetapi, yang manakah – antara mengosongkan jawatan Perdana Menteri, seterusnya menyerahkan kepada Anwar mengambil alih kerajaan dan membubarkan Parlimen – akan menjadi pilihan Muhyiddin?
Dalam hal ini, tidak dinafikan, ramai yang menjangka membubarkan Parlimen dan mengadakan pilihanraya awal adalah pilihan yang paling wajar buat Muhyiddin.
Diperkatakan ramai, dengan pembubaran itu, maka hasrat Anwar untuk menjadi Perdana Menteri tidak akan kesampaian.
Seterusnya, apabila diadakan pilihanraya pula, belum tentu lagi Anwar dan PH mampu memenanginya.
Dalam keadaan tersebut, terutamanya kepada pembenci Anwar, mereka berhujah bahawa akan tertutup teruslah peluang Presiden PKR itu untuk menduduki kerusi Perdana Menteri buat selama-lamanya.
Tidak kurang yang berhujah bahawa sokongan UMNO kepada Anwar pun bukan untuk menjadikannya sebagai Perdana Menteri, tetapi lebih bertujuan agar PRU dapat segera diadakan.
Ternampak sekali pandang, memang diakui membubarkan Parlimen adalah pilihan yang paling munasabah untuk diambil oleh Muhyiddin.
Tetapi, harus diingat, sokongan kepada Anwar kali ini sebahagiannya datang daripada UMNO dan ini bermakna, UMNO sudah bersedia untuk meninggalkan Bersatu dan berlawan dengan parti itu di semua kerusi yang ditandinginya dalam PRU akan datang.
Apakah Bersatu ada keupayaan untuk menang bila berlawan dengan UMNO?
Lebih buruk lagi nasib Muhyiddin jika Pas yang sudah bermuafakat dengan UMNO turut mengambil keputusan tidak mahu bersama lagi dengan Bersatu.
Maka, macam mana Muhyiddin mahu mengemudi Bersatu menghadapi pilihanraya tanpa ada rakan yang kuat bersamanya?
Dalam kemungkinan lain, katalah Pas memilih untuk bersama dengan Bersatu dalam PN dan meninggalkan UMNO, sejauh manakah pula kekuatan dua parti bila bergabung dan mampukah ia memperolehi kerusi yang mencukupi untuk membentuk kerajaan?
Lebih-lebih lagi apabila Pas mengambil keputusan untuk bersama dengan Bersatu dan meninggalkan UMNO, pertandingan dalam PRU nanti akan menjadi pertembungan tiga penjuru – PN, BN dan PH.
Dalam sifir yang mudah, jika tiga penjuru, pihak yang berpotensi untuk menang ialah sama ada BN atau PH, manakala PN langsung tidak ada kelibatncahaya di hujung terowong.
Dalam erti kata lain, memilih untuk membubarkan Parlimen dan bertanding lagi, lebih memberi jaminan kekalahan buat Muhyiddin dan tetap kehilangan jawatan Perdana Menterinya.
Bukankah dengan itu hanya suatu pembaziran, bahkan jalan yang memalukan saja jika Muhyiddin memilih untuk membubarkan Parlimen?
Mahu tidak mahu, jika terbukti sokongan majoritinya sudah tiada, Muhyiddin harus berjiwa besar dengan menyerahkan jawatan Perdana Menteri kepada Anwar.
Tambahan lagi, dengan gelombang Covid-19 yang seakan-akan muncul kembali, ekonomi negara kekal parah dan tempoh penggal Parlimen masih panjang iaitu sehingga tahun 2023, menyegerakan pilihanraya hanya akan menambahkan lagi beban serta perit derita negara ini.
Apakah di pengakhiran kariernya, Muhyiddin sanggup memusnahkan negara sebegitu rupa?
Dengan sedia melepaskan jawatannya kepada Anwar, Muhyiddin bukan saja akan dikenang sebagai pemimpin yang berjiwa besar dan lebih mementingkan masa depan negara, malah inilah peluang untuk beliau membuktikan kata-katanya sebelum ini – Saya Bukanlah Seorang Yang Kemaruk Kuasa.
(Shahbudindotcom 26/09/2020)

0

0

votes
Article Rating
Kongsikan artikel ini


KENYATAAN ANWAR BERITA BAIK BUAT NEGARA

1. GERAK98 mengikuti kenyataan DSAI beberapa hari lalu bahawa beliau mempunyai cukup jumlah sokongan Ahli2 Parlimen di Dewan Rakyat bagi membentuk sebuah kerajaan dan pentadbiran baru.
2. Lebih positif dan bermakna buat negara adalah kenyataannya bahawa jumlah majoriti diperolehi pamerkan sokongan besar ,kuat dan menyakinkan.
3. Ini bermakna DSAI akan mampu membina sebuah kerajaan dan pentadbiran baru yang stabil dan mantap.
4. Setiap warganegara dan rakyat Malaysia sewajarnya mendokong dan menyambut baik kenyataan ini kerana pembentukan sebuah kerajaan stabil, yang mentadbir dengan majoriti besar adalah prasyarat penting bagi sebuah negara terutama disaat krisis kesihatan dan ekonomi melanda dunia.
5. Kerajaan Muhyidin gagal membina kerajaan stabil walaupun setelah lebih 7 bulan mentadbir negara. Manakala PM sebelum itu Dr Mahathir meruntuhkan sebuah kerajaan stabil kerana kesumat politik peribadi yg akibatnya Malaysia mengalami krisis politik paling getir sejak merdeka.
6. Makanya kejayaan Anwar mendapat sokongan majoriti besar dan kemampuan membina sebuah kerajaan baru stabil adalah satu titik tolak amat positif buat negara dan wajar diberikan sokongan dan dokongan demi kelangsungan negara dan rakyat.
7. GERAK98 juga alu2kan komitmen dan penegasan DSAI menjadikan usaha banteras rasuah keutamaan pentadbiran baru beliau sesuai semangat Reformasi yang dimulakan oleh Anwar sendiri dalam Deklarasi Permatang Pauh tahun 1998.
Mohamad Ezam Mohd Nor
26 Sept 2020, 9 Safar 1442 H

0

0

votes
Article Rating
Kongsikan artikel ini


BAIK BUNG MOKHTAR ATAU HAJIJI JADI KETUA MENTERI, MUHYIDDIN TETAP TERGUGAT

Siapa bakal menjadi Ketua Menteri Sabah sehingga ini masih lagi tidak dapat dipastikan dan bila majlis angkat sumpah akan berlangsung juga tidak diketahui.
BN dan Perikatan Nasional (PN) Sabah dikatakan gagal mencapai kata sepakat berhubung calon Ketua Menteri, walaupun setelah bermesyuarat selama dua jam untuk membincangkannya.
Kedua-duanya, BN dan PN tetap berkeras dengan calon masing-masing iaitu Bung Mokhtar Radin dan Hajiji Noor untuk jawatan tersebut.
Setelah pertemuan selama kira-kira dua jam di sebuah hotel di Kota Kinabalu yang turut dihadiri pemimpin GRS yang lain – kedua-dua calon, Bung Mokhtar dan Hajiji kemudian mengambil keputusan menuju ke Istana Negeri selepas memutuskan untuk menyerahkan soal perlantikan Ketua Menteri Sabah itu kepada TYT Sabah, Juhar Mahiruddin membuat penentuan.
Bung Mokhtar dilaporkan berkata, “Tunggu TYT putuskan” manakala Hajiji dilihat keluar daripada mesyuarat lebih awal dan enggan memberi sebarang komen.
Begitu pun, selepas menemui Bung Mokhtar dan Hajiji, TYT Sabah dikatakan meminta diberikan sedikit masa untuk membuat keputusan, tetapi berjanji akan melakukannya secepat mungkin.
Ini bermakna, isu perlantikan Ketua Menteri Sabah terus menjadi teka-teki untuk suatu tempoh masa yang tidak diketahui tempohnya.
Antara Bung Mokhtar dan Hajiji, siapakah yang akan jadi pilihan TYT?
Dalam soal ini, UMNO mungkin gembira jika Bung Mokhtar yang menjadi pilihan TYT, begitu juga bagi Bersatu, mereka juga pastinya suka ria jika Hajiji yang diberi keutamaan.
Tetapi, kepada Muhyiddin Yassin, siapa pun yang dilantik, ia tetap merupakan ancaman serta gugatan kepada kedudukannya sebagai Perdana Menteri yang ketika ini pun beliau seperti sudah berada di atas bara api dengan jawatan itu.
Walaupun ada khabar mengatakan Shafie Apdal mungkin dilantik semula, pandangan tersebut sebenarnya sukar diterima memandangkan GRS yang diwakili PN, BN dan PBS sudah jelas memperolehi majoriti 38 kerusi daripada keseluruhan 73 kerusi yang dipertandingkan.
Pertimbangan setakat ini hanyalah antara Bung Mokhtar dan Hajiji.
Jika Bung Mokhtar yang dilantik, ini sudah tentu amat mengecewakan Muhyiddin kerana beliau sejak awal telah menonjolkan Hajiji.
Dengan terlantiknya Bung Mokhtar yang sedang berdepan kes mahkamah sebagai Ketua Menteri juga seperti memberi laluan kepada Zahid Hamidi untuk melakukan kemunculan semula dirinya selepas PRU akan datang.
Dalam pertimbangan Zahid Hamidi, jika Bung Mokhtar boleh jadi Ketua Menteri, maka tidak ada sebab beliau tidak boleh melakukan kemunculan merebut jawatan Perdana Menteri sekiranya kedudukannya sebagai Presiden UNNO masih kekal ketika PRU diadakan nanti.
Dalam erti kata lain, jadinya Bung Mokhtar sebagai Ketua Menteri adalah laluan dan duluan untuk Zahid Hamidi mencabar kedudukan Muhyiddin.
Sekiranya Hajiji pula yang dilantik, ini sudah tentu akan menambah-renggangkan lagi hubungan UMNO dengan Bersatu dan Zahid Hamidi dengan Muhyiddin.
Gagal meletakkan UMNO mendapat jawatan Ketua Menteri merupakan alasan tambahan untuk Zahid Hamidi dan UMNO meneruskan sokongannya kepada Anwar Ibrahim, tidak kira sama ada akhirnya tindakan itu akan menjadikan Presiden PKR itu sebagai Perdana Menteri atau berkesudahan dengan pilihanraya semula terpaksa diadakan.
Kesimpulannya, meski menang PRN Sabah, kemudian berbalah tentang jawatan Ketua Menteri, tetapi siapa pun yang terpilih mengisi jawatan itu, Muhyiddin tetap diasak dan terasak yang akan menjadikan kedudukannya semakin tergugat serta tidak selamat.
(Shahbudindotcom 27/09/2020)

0

0

votes
Article Rating
Kongsikan artikel ini


SABAH AKAN TERUS BERGOLAK, SETUJUKAH MUHYIDDIN LANTIK BUNG MOKHTAR KETUA MENTERI?

Walaupun PRN Sabah sudah berakhir, kemelut politik dan ketidaktentuan di negeri itu dijangka akan berterusan untuk beberapa hari lagi.
Ini berikutan, masih wujud beberapa kesamaran daripada keputusan yang dibuat oleh pengundi Sabah itu.
Dari segi parti yang berdaftar dengan SPR, Warisan berjaya memenangi jumlah kerusi terbanyak iaitu 29, diikuti PN 17, BN 14, PBS 7, Bebas 3, PKR 2 dan Upko 1.
Oleh kerana PN, BN dan PBS bergabung di bawah Gabungan Rakyat Sabah atau GRS, mereka setakat ini dikira berjaya memperolehi majoriti untuk membentuk kerajaan iaitu sebanyak 38 kerusi.
Dalam erti kata, kerajaan Warisan pimpinan Shafie Apdal boleh dikata sudah tumbang sekarang ini.
Cumanya, GRS bukanlah sebuah gabungan yang berdaftar, baik dengan ROS atau SPR seperti mana PN, BN, Warisan dan lain-lain parti.
Dalam keadaan demikian, itulah yang menyebabkan Shafie Apdal masih enggan mengaku kalah kerana mendakwa partinya dikira menang jumlah kerusi yang terbanyak berbanding lain-lain parti yang sah.
Dengan itu, tidak mustahil dalam beberapa jam mendatang, acara lompat-melompat dan pesta membeli-belah akan bermula dengan meriah sekali berikutan keinginan kedua-dua pihak untuk mengesahkan kemenangan masing-masing.
Akhirnya, siapa yang berjaya membuat tawaran lebih baik, merekalah yang berjaya memperolehi lebih banyak sokongan dan seterusnya berpeluang membentuk kerajaan.
Secara mudahnya, sehingga ini belum boleh diketahui siapa yang akan dibenarkan oleh Istana Sabah untuk mengangkat sumpah sebagai Ketua Menteri, malah mungkin gerakan menarik sokongan sedang giat dijalankan.
Itu pergolakan pertama yang tidak diketahui bila akan berakhirnya.
Pergolakan kedua ialah tentang mengisi jawatan Ketua Menteri sekiranya GRS diiikriraf sebagai memenangi PRN Sabah.
Sebagaimana yang diketahui umum, BN mencalonkan Bung Mokhtar Radin untuk jawatan Ketua Menteri, manakala PN menonjolkan Hajiji Noor.
Daripada 14 kerusi yang dimenangi oleh BN, semuanya dimenangi oleh calon daripada UMNO.
Bagi PN pula, daripada 17 kerusi yang dimenanginya, 11 dimenangi oleh Bersatu dan 6 lagi oleh Star.
Ini bermakna, dari segi parti yang menyumbang jumlah kerusi terbanyak kepada kemenangan GRS, ia telah disumbangkan oleh UMNO.
Sebagaimana yang disebut oleh Presiden UMNO, Ahmad Zahid Hamidi, dengan itu maka Bung Mokhtar seharusnya dilantik sebagai Ketua Menteri Sabah mewakili GRS.
Soalnya, apakah Hajiji setuju dan mahu mengalah?
Apakah juga Muhyiddin Yassin setuju Bung Mokhtar dilantik sebagai Ketua Menteri sedangkan beliau sudah menonjolkan nama Hajiji sebelum ini?
Lebih daripada itu, apakah Muhyiddin turut tidak kisah dengan kedudukan Bung Mokhtar yang masih berdepan kes di mahkamah untuk dilantik mengetuai sebuah kerajaan negeri?
Kalau Muhyiddin berkeras mahukan Hajiji pula, bagaimana jika UMNO tidak setuju yang mungkin diikuti dengan beberapa Adunnya mengancam untuk mengalih sokongan mereka?
Selain itu, apakah sokongan PBS dan Star sentiasa kekal bersama GRS?
Tidak mungkinkah mereka boleh beralih kepada Warisan jika terma dan syarat-syarat yang diminta dipenuhi Shafie?
Yang pasti, UMNO dan Bersatu akan terus berkocak dan bergasak untuk beberapa hari akan datang ini.
(Shahbudindotcom 27/09/2020)

0

0

votes
Article Rating
Kongsikan artikel ini


BUNG MOKHTAR KINI TERKETEPI, WAJAR UMNO PULA BERTINDAK JATUHKAN MUHYIDDIN

Presiden UMNO, Zahid Hamidi nampaknya tetap berkeras mahukan Pengerusi BN Sabah, Bung Mokhtar Radin dilantik sebagai Ketua Menteri baru negeri itu.
Katanya, UMNO sudah dua kali beralah kepada Bersatu – pertama dalam soal lantikan Perdana Menteri dan kedua, berkaitan lantikan Menteri Besar Perak.
Untuk itu, tegas Zahid, tidak wajar bagi BN menyerahkan jawatan Ketua Menteri Sabah kepada Bersatu kerana mereka telah berkorban sebanyak dua kali.
“Kita telah bagi dua kali – satu di Perak, di mana Bersatu hanya ada empat Adun dan UMNO ada 25.
“Tetapi kita setuju Adun Bersatu (Ahmad Faizal Azumu) dilantik sebagai Menteri Besar Perak.
“Juga bila kita bentuk kerajaan persekutuan dengan Bersatu dan Gabungan Parti Sarawak (GPS), meskipun parti Muhyiddin Yassin tidak mempunyai bilangan Ahli Parlimen yang ramai, kita setuju dia diangkat sebagai Perdana Menteri,” katanya seperti dipetik daripada The Star.
Justeru, tambah Zahid Hamidi lagi, UMNO dan BN tidak beralah lagi kepada Bersatu kali ini.
“Saya tidak akan setuju jika bukan Bung Mokhtar yang dilantik untuk menjadi Ketua Menteri.
“Tidak,” katanya dengan tegas.
Begitu pun, ada laporan lain menyebut bahawa Bersatu sedang giat melobi untuk mengenepikan Bung Mokhtar dan mahu calon parti itu, Hajiji Noor dilantik sebagai Ketua Menteri.
Dalam situasi ini, kalau Bung Mokhtar yang akan menerima watikah daripada TYT Sabah pagi esok, masalah barangkali tidak banyak yang akan timbul.
Ini kerana Bersatu tidak mampu berbuat apa-apa terhadap UMNO kerana Bersatu lebih bergantung nyawa kepada UMNO berbanding UMNO bergantung nyawa kepada Bersatu.
Tetapi, ribut besar tentu saja akan melanda jika akhirnya Hajiji yang dilantik sebagai Ketua Menteri.
Apa pilihan terbaik harus dilakukan UMNO jika Bung Mokhtar terketepi?
Sebagai membuktikan ketegasan Zahid Hamidi dalam soal ini, tiada pilihan lain harus dilakukannya jika Bung Mokhtar tidak dilantik menjadi Ketua Menteri melainkan UMNO dan BN mesti segera menarik sokongan mereka terhadap Muhyiddin selaku Perdana Menteri.
Dengan tindakan itu, jatuhlah Muhyiddin dan PRU semula terpaksa diadakan.
Selepas pilihanraya baru, UMNO dan BN tentu saja mempunyai peluang lebih baik menguasai Putrajaya berbanding Bersatu.
Itulah sebaik-baik cara untuk mengajar Bersatu agar sedar siapa diri mereka.
UMNO dan Bersatu tidak boleh berada dalam satu kelambu – eloklah berpisah daripada terus bersama.
(Shahbudindotcom 28/09/2020)

0

0

votes
Article Rating
Kongsikan artikel ini


APAKAH HADI MAHU JAWATAN LEBIH TINGGI?

Tak semena-mena dan tiada angin, tiada ribut, Presiden PAS, Hadi Awang mendedahkan beliau
hampir dimasukkan ke wad kerana terlalu bekerja keras untuk memastikan peralihan kuasa berjalan lancar pada Februari lalu.
Hadi yang terlibat secara langsung dalam proses tersebut menyifatkan pertukaran kerajaan ketika itu sebagai pengalaman paling meninggalkan kesan sepanjang 56 tahun penglibatannya dalam politik.
“Saya dan rakan-rakan pimpinan politik negara berhempas pulas dalam isu ini sehingga saya tidur tak cukup, sehingga dua kali dinasihatkan untuk masuk hospital.
“Namun kami bekerja dengan penuh semangat hingga berlaku ‘perubahan’ yang sangat menarik dan aman, sampai tidak ada satu titik darah pun yang tumpah kerananya,” ujar Hadi dalam wawancara dengan sebuah portal.
Mengulas lanjut, Abdul Hadi berkata, dalam kemelut politik tersebut, tanggungjawab yang dipikul mereka antaranya memastikan perpaduan dalam kalangan orang Melayu dan orang Islam itu sendiri tidak terjejas.
“Akhirnya kita berjaya mewujudkan titik pertemuan bagi mengembalikan kuasa politik orang Melayu, Islam yang adil untuk semua.
“Kita juga berjaya mengajak kaum bukan Islam yang tidak esktrim, yang bencikan huru-hara dan pergaduhan untuk bersama kita sehingga tertubuhnya kerajaan Perikatan Nasional,” katanya lagi.
Ehhh….kenapa Hadi menyebut semua ini?
Apakah beliau rasa hanya dirinya seorang saja yang bekerja keras dan tak cukup tidur pada waktu itu?
Bukankah semua orang bekerja keras dan tak cukup tidur malam pada ketika itu?
Lagi pun, sebagai orang lama dalam perjuangan politik, tidakkah kurang tidur dan bekerja keras itu perkara biasa saja?
Ataukah ini merupakan isyarat bahawa Hadi tak berapa puas hati dengan jawatan duta bertaraf menteri yang diberikan kepadanya sekarang yang mungkin tidak berbaloi dengan kerja keras dan tidak cukup tidurnya ketika itu?
Adakah tujuan mengungkit ini bermakna Hadi sedang mengendeng-ngendeng kepada Muhyiddin Yassin agar beliau diberikan jawatan lain seperti menteri kanan atau Timbalan Perdana Menteri?
(Shahbudindotcom 29/09/2020)

0

0

votes
Article Rating
Kongsikan artikel ini


MUHYIDDIN KINI TIADA ALASAN LAGI TIDAK BERI JAWATAN TPM KEPADA ZAHID HAMIDI

Pengerusi Bersatu Sabah, Hajiji Noor akhirnya mengangkat sumpah sebagai Ketua Menteri Sabah ke-16 di Istana Negeri, Kota Kinabalu pagi ini.
Selain Hajiji, turut mengangkat sumpah di hadapan TYT Sabah ialah tiga Timbalan Ketua Menteri iaitu Pengerusi BN Sabah, Bung Moktar Radin, Presiden Parti Solidariti Tanah Airku (Star) Jeffrey Kitingan dan Naib Presiden Parti Bersatu Sabah (PBS), Joachim Gunsalam.
Apa yang menarik di sini tentunya tentang perlantikan Bung Mokhtar bagi jawatan nombor dua kerajaan negeri kerana beliau masih lagi berdepan perbicaraan kes rasuah di mahkamah.
Sebelum ini beliau dinamakan sebagai calon Ketua Menteri oleh BN, tetapi isu yang sering dimainkan untuk menidakkan perlantikannya adalah kerana kes mahkamahnya masih lagi belum selesai.
Dengan itu, beliau didakwa tidak layak untuk menjadi Ketua Menteri Sabah sehinggalah mahkamah membuat keputusan tidak bersalah terhadap kesnya.
Apa lagi, motto pentadbiran Muhyiddin Yassin ialah mengutamakan kebersihan seseorang calon yang mahu dilantik mengisi jawatan dalam kerajaan sehingga perlu melepasi tapisan SRM dan PDRM terlebih dahulu.
Bermakna, jika yang tidak bersih di sisi SPRM dan PDRM pun tidak boleh dilantik, tentulah seseorang yang telah didakwa di mahkamah dan masih dalam perbicaraan tidak boleh sama sekali diberi sebarang jawatan dalam kerajaan.
Perlantikan itu akan menjadikan mereka yang ada jawatan itu terpaksa terus pergi ke mahkamah untuk menghadiri perbicaraan bersama jawatan yang sedang disandang.
Mahu tidak mahu, keadaan itu pastinya memberi gambaran buruk kepada kerajaan di mata rakyat, dunia dan juga kepada penghuni langit.
Tetapi, dengan perlantikan Bung Mokhtar sebagai Timbalan Ketua Menteri Sabah, pendirian Muhyiddin dan kerajaan PN nampaknya sudah berubah dan tidak kisah lagi dengan kes mahkamah yang sedang dihadapi oleh seseorang itu.
Dengan ini kita akan menyaksikan kehadiran Bung Mokhtar di mahkamah selepas ini adalah sebagai Timbalan Ketua Menteri.
Hebat Abah Muhyiddin….
Maka, bersekali dengan perkembangan terbaru ini, Muhyiddin sudah tidak ada alasan lagi untuk tidak melantik Presiden UMNO, Zahid Hamidi yang juga ada kes mahkamah sebagai Timbalan Perdana Menteri.
Dengan UMNO mempunyai jumlah Ahli Parlimen teramai dalam PN dan kedudukan Zahid Hamidi sendiri sebagai ketua parti, beliau tidak boleh lagi dinafikan untuk mengisi jawatan nombor dua dalam kerajaan yang masih kosong itu dan kedudukannya yang ada kes mahkamah hendaklah ditolak ke tepi.
Alasan sebelum ini bahawa Zahid Hamidi tidak boleh diberi jawatan itu kerana ada kes mahkamah sedang dihadapinya tidak terpakai lagi dengan terlantiknya Bung Mokhtar sebagai Timbalan Ketua Menteri Sabah.
Berbanding Azmin Ali yang ke sana ke sini sekarang berlagak seolah-olah beliau pemegang jawatan nombor dua dalam kerajaan selepas Muhyiddin, lebih munasabah ia diberikan kepada Zahid Hamidi.
Dalam hal ini, Muhyiddin mesti menunjukkan keikhlasannya dan tidak harus berlengah lagi untuk memberi jawatan tersebut kepada Zahid Hamidi.
Jika tidak juga berbuat demikian, bermakna Muhyiddin tidak betul-betul ikhlas terhadap UMNO dan hanya ingin mempergunakan parti itu sebagai pelapik untuk melapik kedudukannya sebagai Perdana Menteri.
Lagi pun, alang-alang Timbalan Ketua Menteri pergi ke mahkamah untuk berdepan kes rasuah, tentulah lebih membahagiakan rakyat Malaysia jika selepas ini seorang Timbalan Perdana Menteri juga terpaksa turun naik mahkamah untuk menyelesaikan kesnya.
Atau, adakah perlantikan Bung Mokhtar ini suatu isyarat bahawa kesnya akan digugurkan dan selepas itu kes Zahid Hamidi pun akan digugurkan sama?
(Shahbudindotcom 29/09/2020)

0

0

votes
Article Rating
Kongsikan artikel ini


BERSATU SEDANG DIBINA UNTUK GANTI UMNO?

Antara parti yang menyebabkan UMNO kalah dalam PRU14 lalu adalah Bersatu.
Muhyiddin Yassin selaku Presiden Bersatu dan Tun Mahathir Mohamad, Pengerusi Bersatu telah membawa parti itu bergabung dengan PH bagi tujuan menumbangkan UMNO dan BN.
Setelah UMNO hilang kuasa, parti itu diajak kembali bersama dengan Bersatu untuk membentuk kerajaan baru, Perikatan Nasional setelah PH dijatuhkan sendiri oleh Tun Mahathir yang tujuan sebenarnya ialah kerana tidak mahu melakukan peralihan kuasa kepada Anwar Ibrahim.
Dalam kerajaan PN sekarang, walaupun UMNO tidak menyertai gabungan itu, tetapi Bersatu tetap dengan niat dan nawaitu asal iaitu mahu menguburkan UMNO.
Kalau dulu, Bersatu menumbangkan UMNO melalui pilihanraya, kini mereka cuba melakukannya melalui kawalan permainan kuasa yang berpusat dalam tangan Muhyiddin selaku Perdana Menteri.
Bagi Bersatu, hanya dengan menguburkan UMNO saja satu-satu cara untuk memastikan masa depannya terus ada dalam politik negara ini dan mustahil, setelah menjatuhkannya, Bersatu mahu menolong UMNO hidup semula.
Meski tahu UMNO tidak menyertai PN, Muhyiddin tetap meneruskan usaha mendaftarkan gabungan itu sebagai pertubuhan yang sah.
Apa ia sudah sah, langkah pertama Bersatu ialah memujuk dan meyakinkan Pas untuk menyertai PN dan dalam masa yang sama, Bersatu juga berjaya memujuk serta meyakinkan Pas serta sebahagian pimpinan UMNO untuk menerima kemasukan Bersatu ke dalam Muafakat Nasional atau MN.
Dari segi ini, Bersatu jelas mempunyai kelebihan kerana mengetuai PN dan di masa yang sama berada pula dalam MN, manakala UMNO hanya berada dalam MN saja dan tidak dalam PN.
Dari segi percaturan politik, jika berlaku pertembungan, Bersatu bukan saja lebih untung kerana berada di dalam PN dan MN, bahkan dapat menjadikan Pas yang juga berada dalam PN dan MN, lebih memihak kepadanya.
Bukan rahsia lagi bahawa kecondongan Pas sekarang ini lebih kepada Bersatu berbanding UMNO.
Bukti pertama ialah dalam PRN Sabah baru-baru ini di mana tuntutan kerusi dan jawatan Ketua Menteri telah berjaya disapu oleh Bersatu, meskipun parti itu menang kerusi yang kurang sedikit daripada UMNO.
Sama seperti di pusat di mana Bersatu yang mengalahkan UMNO tetapi kemudian UMNO mengangkat kembali pemimpin Bersatu sebagai Perdana Menteri, di Sabah juga begitu keadaannya.
Hajiji Noor yang sekarang menjadi Ketua Menteri adalah bekas pemimpin UMNO yang meninggalkan parti itu secara berjemaah sebaik BN kalah PRU14 sehingga ketika itu hanya Bung Mokhtar saja satu-satunya pemimpin UMNO yang bergelar wakil rakyat yang masih setia kepada UMNO.
Lantaran kesetiaannya, Bung Mokhtar kemudiannya dijadikan Pengerusi UMNO dan BN Sabah, jawatan yang sebelum itu disandang oleh Hajiji.
Hari ini, selepas PRN Sabah, melalui permainan kuasa yang terkumpul di tangan Muhyiddin, beliau telah bahaya menjadikan Hajiji sebagai Ketua Menteri, mengenepikan Bung Mokhtar yang sejak awal dinamakan oleh UMNO sebagai calon Ketua Menterinya.
Di sini, selain kejayaan Muhyiddin meletakkan Hajiji sebagai Ketua Menteri yang menjadi perkiraan, yang tidak kurang pentingnya ialah UMNO berjaya dipermainman sekali lagi oleh Bersatu.
Dulu UMNO berharap dengan menyokong Muhyiddin sebagai Perdana Menteri, kes mahkamah beberapa pemimpinnya mungkin akan diberi pertimbangan, tetapi nampaknya jalan-jalan menuju ke penjara lebih terbuka buat mereka.
Dulu juga, sewaktu UMNO hanya bermuafakat dengan Pas, harapan UMNO untuk merebut kembali jawatan Perdana Menteri nampak begitu bercahaya, namun kini suluhannya lebih untuk mengekalkan Muhyiddin lagi.
Yang nyata PRN Sabah adalah permulaan kepada cara Bersatu menekan UMNO di mana selepas ini, dalam pembahagian kerusi peringkat Parlimen, pendekatan yang sama akan diaplikasikan.
Tekanan Bersatu kepada UMNO itu pasti akan lebih mudah jika sekiranya dalam PRU15 nanti, sama seperti Najib, Zahid Hamidi juga tidak boleh bertanding lagi kerana hukuman bersalah oleh mahkamah telah dijatuhkan terhadapnya.
Dengan Najib dan Zahid Hamidi tidak boleh lagi bertanding, pemimpin UMNO lain tiada pilihan selain berlembut dalam soal kerusi serta akur untuk terus menyokong Muhyiddin sebagai Perdana Menteri.
Jika selepas dua penggal pemimpin UMNO tidak duduk di kerusi Perdana Menteri, parti itu akan menjadi semakin tidak relevan di mata umum dan tidak mustahil selepas itu UMNO dicadang untuk dibubar dan seterusnya bergabung dengan Bersatu.
Dalam Bersatu sekarang ini suara ke arah pembubaran UMNO itu tetap kuat kedengaran sebagai satu-satunya cara ke arah penyatuan Melayu.
Beberapa pemimpin Bersatu berkata, oleh kerana UMNO dipenuhi pemimpin yang rasuah dan kotor moralnya, orang Melayu tidak boleh lagi disatukan melalui wadah itu.
Bersatu juga mula menunjukkan keangkuhan bahawa parti itu lebih diterima berbanding UMNO berikutan keputusan PRN Sabah dan kejayaan meletakkan Hajiji sebagai Ketua Menteri, khususnya dengan dakwaan trus defisit dan sebagainya.
Melalui Bersatu dan bukan lagi dengan nama UMNO, Pas juga dikatakan lebih sedia untuk menjalin hubungan dengan gabungan dua parti itu sehingga ke hari kiamat.
Soalnya, apakah UMNO hanya mahu berdiam diri saja melihat laluan-laluan ke pusara yang sedang dibina oleh Bersatu dan Muhyiddin untuk menguburkan parti itu?
Lagi lambat untuk bertindak, lagi tertutup rapat ruang untuk menyelamatkan UMNO.
(Shahbudindotcom 30/09/2020)

0

0

votes
Article Rating
Kongsikan artikel ini


ANWAR PM9 – KE ARAH KERAJAAN KUKUH DAN STABIL

1. Saya akan ulangi apa yang saya tegaskan sebelum ini bahawa kerajaan PH selama 22 bulan dijatuhkan atas konspirasi jahat satu pengkhianatan dari dalam. Ini bermakna PH tidak dijatuhkan atas motif kegagalannya memelihara prinsip sebuah kerajaan yang Amanah dan Bertanggungjawab serta Telus. Perlu dirakamkan di sini, jatuh kerana konspirasi jahat jauh berbeza dengan jatuh kerana kerajaan PH hilang prinsip moral pemerintahan. DSAI dan PH masih dihormati kerana prinsip dan ketegasannya walaupun hilang majoriti tipis di Parlimen.
2. Pada satu sudut, UMNO dan PAS hanya mengambil kesempatan emas berunding dengan kelompok “scheme of things” TSMY untuk mengukuhkan kedudukan mereka dan bertujuan melengkapkan persediaan untuk PRU akan datang di mana mereka yakin akan membuka jalan kepada kebangkitan semula UMNO dan PAS. Gabungan yang dikenali dengan Muafakat Nasional ini tidak terikat dengan konspirasi TSMY+DSAA secara langsung, mereka sekadar ‘penumpang’ untuk masa ‘transisi’ pada persepsi mereka bagi menghimpun segala kekuatan parti melalui segala kemudahan yang ada sebagai sebuah komponen parti pemerintah. UMNO perit menjadi pembangkang selama 22 bulan.
3. Bagi PAS pula, nampaknya mereka semakin lupa siapa rakan sebenar dan siapa musuh seperti sebelumnya dalam PR. PAS selalu alpa dan lalai erti persahabatan dan kerana sikap ini UMNO agak kecewa apabila tujuan asal Muafakat Nasional yang hanya ingin ‘menumpang’ untuk menghimpun kekuatan tiba-tiba menjadi matlamat utama kepada PAS! PAS ‘curang’ kepada UMNO dengan mengikat perjanjian bersama Perikatan Nasional sedangkan UMNO telah menolaknya sejak awal lagi kerana tahu ini akan menjejaskan keperluan motif sokongan.
4 Tidak ada siapa yang mahu ‘berkawan’ dengan kelompok ‘scheme of things’ dan kelompok kartel, kerana siapa yang berkawan dengan mereka akan berpotensi menjadi mangsa ‘scammer politik’ yang licik ini. Jadi UMNO sebagai parti yang lama dan biasa dengan taktik ini mengambil sikap berhati-hati menyokong kerajaan PN dan bukan menjanjikan sokongan mutlak tanpa memenuhi motif memperkukuhkan reputasi mereka.
5. Sikap UMNO diwajarkan dengan insiden politik mutakhir di Sabah, sebelumnya di Perak dll rundingan yang memperlihatkan betapa bongkaknya Bersatu berlagak macam ‘abang besar’ sedangkan UMNO lebih berhak menentukan apa sahaja keputusan kerana punya kerusi yang jauh lebih selesa dan faktor penyumbang kepada TSMY menjadi PM ke 8. MP UMNO punya satu ‘kad’ yang disimpan rapat di dada mereka dan akan gunakan kad ini untuk menentukan kesahihan majoriti atau tidak sesebuah kerajaan demi mencapai motifnya. TSMY berada di hujung tanduk!
6. Bagi PH dan DSAI pula, dengan teras 3 parti , mereka punya aset yang besar dari sudut bilangan kerusi diwakili PKR,DAP dan AMANAH. DSAI sejak awal menjaga aset ini dengan 92 MP teguh bersamanya. Aset TSMY hanya 26 MP (itupun yang lompat dari UMNO), dia dikuatkan dengan UMNO dan PAS yang sekadar ‘menumpang’ manakala 11 MP yang melompat dari PKR hanya bermotifkan kekecewaan kerana tidak diberi tempat semasa kerajaan PH tempoh hari. Sebenarnya TSMY+DSAA adalah satu gabungan yang sangat rapuh dan menjadi liabiliti kepada keberlangsungan PN.
7. Langkah dan usaha DSAI untuk kembalikan sokongan majoriti di kalangan 222 MP telah diputuskan sejak awal lagi oleh Majlis Presiden PH. Desas-desus dari kenyataan DSAI pada 22hb Sept lalu bahawa MP UMNO adalah antara majoriti yang dimaksudkan jika dibuat hitungan tidaklah mustahil. Berbalik kepada motif UMNO menyokong TSMY, situasinya kini seolah-olah tidak tercapai hasrat kukuhkan UMNO, bahkan UMNO ‘dibuli’ oleh Bersatu manakala rakan ta’awun UMNO dari PAS dah mula balik ‘perangai lama’ yang pernah PAS buat kepada PR dan DSAI satu masa dahulu, ‘bermain mata’ dengan Bersatu kali ini.
8. UMNO ada 39 MP tidak termasuk 2 MCA dan 1MIC mewakili BN (42). Jika MP UMNO menyokong DSAI atas motif dan tujuan yang sama untuk membina kekuatan sendiri dan bukan lompat kepada PKR atau AMANAH maka logiknya DSAI bakal ada 131 jauh melepasi simple majoriti. Katakan dari GPS 19 MP yang premisnya akan berpihak dengan siapa sahaja yang ada majoriti yang kukuh di parlimen maka DSAI ada 150 kerusi sudah melepasi had 2/3 majoriti. Keperluan cukup bilang 2/3 sangat kritikal untuk membuat keputusan penting negara menghadapi krisis pasca Covid.
9. Tanpa ambil kira bilangan kerusi di kalangan MP Pejuang, Warisan dan beberapa wakil Bebas Sabah dan Sarawak, DSAI tetap punya majoriti yang sangat kukuh, meyakinkan dan sangat selesa. Majoriti kuat sangat diperlukan setelah kerajaan ‘scheme of things’ semakin hari dilihat semakin rapuh dan mereput.
10. Analisa ini hanyalah dengan mengambil kira secara ‘mentah’ bilangan 222 MP yang ada dalam aturan kerusi dewan rakyat di latari motif UMNO menyokong Perikatan Nasional yang senario terkini seolah dilihat tidak lagi relevan kepada tujuan asal sokongan tercapai. Peralihan sokongan MP UMNO kepada langkah DSAI kalau benar-benar berlaku pada pandangan saya, tidak akan memesongkan hasrat UMNO memperkukuhkan kedudukannya untuk persediaan PRU akan datang dan pada waktu yang sama memulih imejnya untuk menyumbang kepada keperluan sebuah kerajaan yang stabil dan kukuh hari ini. Sokongan MP UMNO saya yakin tidak ada kena mengena dengan rundingan politik di luar dewan, ia hanyalah soal memperolehi majoriti kukuh dan jika berlaku ubah angin MP UMNO di dewan parlimen bukan bermakna akan berlaku di luar dewan sebagai pakatan baharu politik.
11. Apakah semua MP UMNO akan menyokong DSAI? Bagaimana Pekan dan Bagan Datok serta MP UMNO lain yang sudah berjalan kes mereka di Mahkamah iaitu seramai 6 MP? Jika nama mereka digugurkan dalam senarai pun, DSAI masih ada 125 melepasi had 120 bilangan sebagai asas majoriti selesa. Apa pun analisanya, kewajaran sokongan seharusnya tanpa syarat dan keutamaan adalah kepada membentuk majoriti yang kuat dan utuh. Secara prinsipnya usaha DSAI seperti dinyatakan dalam sidang akhbar 22hb Sept lalu berasaskan kepada integriti dan prinsip rule of law.
12. Apa akan jadi pada MP PAS? Jika kita ambil kira 18 MP PAS ikut MP UMNO menyokong DSAI maka ia akan lebih mengukuhkan majoriti, tetapi mengambil kira ‘perangai lama’ parti PAS, DSAI dan PH perlu berhati-hati menerima mereka kerana saya tidak fikir PAS secara sedar faham apa yang sedang kita bincangkan di sini tentang kestabilan dan majoriti yang kukuh bagi menyumbang kepada wujudnya sebuah Kerajaan yang berwibawa. Apa akan jadi kepada MP Bersatu dan MP bawah kartel? Saya yakin DSAI berjiwa besar untuk menerima mereka kecuali watak paling utama yang menjerumuskan semua kita dalam krisis politik pasca Feb 2020.
13. Majoriti Kukuh, Meyakinkan dan Selesa dengan majoriti Melayu dan Bumiputera sepatutnya menggamit 222 MP menyokong DSAI sebagai Perdana Menteri Malaysia ke 9. Sokongan kepada DSAI adalah sokongan kepada ketahanan nasional bagi menangani krisis pasca Covid di negara ini.
DS Dr Mujahid Yusof Rawa
Ahli Parlimen Parit Buntar
Naib Presiden AMANAH
1 Oktober 2020.

0

0

votes
Article Rating
Kongsikan artikel ini


RAMAI TAK SABAR MAHU ANWAR SEGERA JADI PM….

Susulan pemakluman Anwar Ibrahim pada minggu lalu bahawa beliau telah mempunyai sokongan yang kukuh dan meyakinkan untuk mengambil alih kerajaan, keghairahan orangramai untuk melihat ia menjadi kenyataan turut meningkat.
Di mana-mana, apabila saja ada perbualan mengenai politik negara, soalan yang tidak terlepas daripada pertanyaan ialah bila Anwar akan mengangkat sumpah?
Lebih daripada itu, ramai kawan-kawan dan saudara mara juga turut bertanyalan soalan yang sama.
Makin hari berlalu, soalan yang sama terus ditanya dan kedengaran di mana-mana, meskipun rata-ratanya faham bahawa Agong belum dapat menerima Anwar untuk mengadap berikutan masalah kesihatan yang dihadapi baginda.
Ini memperlihatkan keghairahan rakyat Malaysia untuk melihat Anwar mengambil alih kerajaan amat tinggi, sama tinggi dengan bimbangnya penyokong Muhyiddin Yassin terhadap kejatuhan kerajaan Perikatan Nasional.
Realitinya, selagi Anwar belum dapat mengadap Agong, maka selagi itulah soalan “bila Anwar akan mengangkat sumpah?” terus tiada jawapan.
Anwar sudah memaklumkan sebelum ini bahawa jumlah bilangan Ahli Parlimen yang menyokongnya hanya akan dipersembahkan kepada Agong terlebih dahulu, selepas itu jika ada keperluan, barulah akan didedahkan kepada umum.
Maka, selagi Agong tidak sihat dan Anwar tidak dapat mengadap, tiada siapa tahu berapa jumlah Ahli Parlimen yang sudah menyatakan sokongan kepada Presiden PKR itu mengambil alih kerajaan.
Juga tidak akan diketahui bila tarikh angkat sumpah akan dilangsungkan.
Sebelum ini, Anwar sudah pun mendapat tarikh untuk mengadap Agong iaitu pada 11 pagi Selasa, 22 September bagi mempersembahkan jumlah sokongan yang telah diperolehinya dan selepas itu suatu sidang akhbar akan diadakan.
Tetapi, berikutan keadaan kesihatan Agong yang tidak mengizinkan, majlis mengadap telah ditangguhkan ke suatu tarikh lain yang belum ditentukan.
Untuk itu, Anwar telah mengadakan sidang media pada 23 September memaklumkan rancangannya untuk mengambil alih kerajaan itu dengan hakikat sokongan yang dimilikinya adalah kukuh dan meyakinkan.
Dalam hal ini, Anwar terpaksa mengadakan sidang akhbar, walaupun belum mengadap Agong kerana bimbang rancangannya itu bocor kepada pengetahuan umum terlebih dahulu.
Yang penting di sini, dengan Anwar telah memohon untuk mengadap Agong, malah malah disahkan oleh Istana Negara dan sudah diberikan tarikh dan masa untuk pertemuan, bermakna beliau tidak berbohong dan bukan main-main dengan jumlah sokongan yang telah diperolehinya serta usahanya untuk mengambil alih kerajaan.
Ia kemudian diperkukuhkan lagi dengan kenyataan Presiden UMNO, Zahid Hamidi yang tiada halangan jika Ahli-Ahli Parlimen BN mahu memberi sokongan, sambil beliau juga dimaklumkan bahawa sudah ramai daripada kalangan mereka itu telah pun menyokong Anwar.
Selain itu, bekas Perdana Menteri, Najib Razak juga agak berteka-teki mengenai perkara itu – tidak mengiya dan tidak pula menafikan.
Dengan sokongan yang dimiiliki Muhyiddin hanya antara satu atau dua undi saja di Dewan Rakyat, menjatuhkannya bukan masalah besar sebenarnya jika dilihat kepada semakin membesarnya perasaan tidak puas hati di pihak UMNO terhadap kepimpinan Perdana Menteri sejak kebelakangan ini.
Pokok pangkalnya, bertukar atau tidak kerajaan dalam waktu terdekat ini hanya boleh diketahui selepas Anwar dibenarkan mengadap Agong dalam waktu yang terdekat ini.
Setelah Anwar mengadap Agong dan mempersembahkan sokongan yang dimilikinya, selepas itu Agong tentu saja akan memanggil Muhyiddin pula untuk mengadap baginda.
Seterusnya, jika terbukti Anwar memiliki sokongan yang mencukupi, Muhyiddin ada dua pilihan – meletak jawatan dan menyerahkan kepada Anwar untuk mengambil alih kerajaan atau membubarkan Parlimen bagi diadakan pilihanraya.
Kuncinya di sini ialah sementara Anwar mungkin tidak sabar menunggu tarikh untuk mengadap Agong yang turut disertakan doa agar baginda segera sihat seperti sediakala, rakyat Malaysia secara umumnya pula turut tidak sabar untuk melihat bila majlis angkat sumpah Perdana Menteri baru akan dilangsungkan.
(Shahbudindotcom 01/10/2020)

0

0

votes
Article Rating
Kongsikan artikel ini